Тожикистон Суриядаги лагерда ва Ироқ қамоқхонасида сақланаётган аёлларни олиб келмоқчи\n28 октябр 2020, Тошкент вақти: 13:14\nСуриядаги қочқинлар лагери.\nБМТнинг Суриядаги қочқинлар лагерида сақланаётган 34 нафар тожикистонлик аёл ватанларига қайтарилишларини илтимос қилиб, Тожикистон Ташқи ишлар вазирлигига мурожаат қилди. Уларнинг ҳар бирининг бир ёшдан беш ёшгача бўлган фарзандлари бор.\n30 апрель куни Ироқда “Ислом давлати” гуруҳи сафларида жанг қилган тожикистонликларнинг 84 нафар фарзанди Тожикистонга қайтарилган эди. Бироқ катта ёшдагилар ватанига қайтарилмаган.\nТожикистон Ташқи ишлар вазирлиги 3 май куни Суриядан тожик фуқароларини қайтириш ишлари бошланганини расман маълум қилган эди.\nХабарда айтилишича, Ироқ қамоқхоналарида ҳозирги кунда 48 нафар тожик аёли сақланмоқда. Тожикистон ҳукумати мана шу аёлларнинг фарзандларини ватанига қайтарган. Айни пайтда аёлларнинг ўзларини Тожикистонга олиб келиш масаласи муҳокама қилинмоқда.\n3 майда Сурия демкоратик кучлари гуруҳи вакили Салаҳ Кемин қочқинлар лагерларида сақланаётган аёллар жазоланмаслигини, уларни ватанларига қайтариш юзасидан Марказий Осиё давлатлари ҳукуматларига расмий мактублар жўнатилганини айтди.\nҲозирча минтақа давлатлари орасида Қозоғистонгина Суриядан 50 нафарга яқин аёлни фарзанлдари билан ва бир эркакни ватанига қайтаргани маълум.\nСССР КГБсининг юзлаб жосуслик воситалари ким ошди савдосига қўйилди\n2021 йилнинг январидан 13 февралигача 400та жосуслик воситаси онлайн аукционда ва кейинроқ очиқ савдода сотилади.\nАҚШдаги Julien's аукциони 2021 йилнинг бошларида СССР КГБсининг юзлаб жосуслик воситаларини ким ошди савдосида сотади.\nМазкур ким ошди “АҚШ, Совет Иттифоқи ва Кубадан йиғиб келинган совуқ уруш давридаги энг камёб ҳамда муҳим жосуслик воситаларининг тўлиқ тўплами сотиладиган жаҳондаги биринчи савдо бўлади”.\nКим ошди савдосига қўйлган буюмлар орасида лаб бўёғи қутичасига ўхшаган тўппонча, яширин видеокамера ўрнатилган ҳамён ва меҳмонхона номерига ўрнатиладиган гап пойловчи мослама ҳам бор. Бу буюмлар Совет разведкаси томонидан қўлланилган.\nХабарда айтилишича, бу буюмлар аввалроқ Нью-Йоркдаги КГБ жосуслик музейида намойиш қилинган эди. Мазкур музей 2019 йилда литвалик тарихчи Юлиус Урбайтис томонидан ташкил қилинган.\nБуюмларнинг бошланғич нархи бир неча юз доллардан 12 минг долларгача бўлган миқдорни ташкил қилади. Жумладан, “Фиалка” деган ном билан машҳур бўлган Enigma шифр машинкасининг бошланғич баҳоси 12 минг доллар қилиб белгиланган.\nСурияда Россия ҳарбий авиацияси Туркия дастаклаётган жангарилар лагерини бомбардимон қилди\nСурия шимоли-ғарбида Россия ҳарбий авиацияси Туркия билан иттифоқда бўлган жангарилар лагерини бомбардимон қилиши оқибатида 78 киши ҳалок бўлди, юзга яқин жангари яраланди.\n“Немис тўлқини” радиосининг Сурия инсон ҳуқуқлари мониторинг марказига таяниб 26 октябрда хабар беришича, яраланган жангарилардан кўпининг аҳволи оғир.\nБомбардимон оқибатида ҳалок бўлганлар ва яраланганларни қидириш ишлари давом этмоқда.\nХабарда айтилишича, Россия самолётлари “Файлок аш Шом"гуруҳининг ўқув-машқлантириш лагерига ҳужум қилган. Мазкур лагерь Идлиб вилоятида, Туркия чегарасидан узоқ бўлмаган ҳудудда жойлашган.\n2019 йилнинг бошларида ҳам президент Башар Ассад қўшини Россия авиацияси қўллови остида Идлиб вилоятини ўз назоратига қайтариш учун қатор бомбардимонларни ва ҳужумларни амалга оширган эди.\nЭрдўғон юртдошларини Франция молларини бойкот қилишга чақирди\nАнқара билан Париж ўртасидаги алоқалар ёмонлашгани қабатида Туркия президенти Ражаб Тоййиб Эрдўғон ўз ватандошларини Францияда ишлаб чиқарилган товарларни бойкот қилишга чақирди. НАТОнинг икки аъзоси ўртасидаги муносабатларга Франциянинг радикал исломга қарши кескин позицияда тургани важидан путур етган.\nЭрдўғон 26 октябрь куни Франция президенти Эммануэль Макронга яна бир бор “психиатрик экспертизадан ўтиш”ни тавсия қилди. Икки кун муқаддам унинг шу маънода баёнот бергани ортидан Париж Анқарадаги ўз элчисини чақиртириб олганди.\n“Францияда қай йўсинда :“Турк тамғали молларни сотиб олманг”, дейилаётган бўлса, мен ҳам эндиликда халқимга мурожаат қиламан: “Франция тамғали молларни ҳаргиз сотиб олманг”, деган Эрдўғон телевидение орқали қилган чиқишида.\nТуркия статистика хизмати маълумотларига кўра, Франция Туркияга мол етказиб берувчи хорижий мамлакатлар орасида 10-ўринда туради. Айни пайтда бу мамлакат Туркия экспорти учун еттинчи йирик бозор бўлиб ҳисобланади. Франция автомобиллари Туркияда энг кўп сотиладиган автомашиналардир.\nТуркия ва Франция НАТО аъзолари бўлиб ҳисобланадилар, бироқ улар ўртасида қатор масалалар, хусусан, Сурия ва Ливия, шарқий Ўртаер денгизи юрисдикцияси ва Тоғли Қорабоғдаги зиддият каби масалаларда ихтилофлар мавжуд.\nҚирғизистоннинг ҳибсхонадаги собиқ президенти Атамбаев очлик эълон қилди\nҚирғизистоннинг собиқ президенти Алмазбек Атамбаевнинг адвокати Замир Жоошев 26 октябрь куни ўз мижози Миллий хавфсизлик давлат қўмитаси (МХДҚ) тергов ҳибсхонасидан Бишкекдаги 1-сонли тергов ҳибсхонасига кўчирилганини билдирди.\n“Уни аввал ўлим жазосига ҳукм қилинганлар сақланган ертўлада сақлашяпти. Бунгача камерада анчадан бери ҳеч ким бўлмаган, камерага иссиқликни фақат бугун беришди, канализация ишламайди, камера эшиклари доим очиқ. Алмазбек Атамбаев очлик эълон қилди”, дея иқтибос келтиради З. Жоошев сўзларидан Озодликнинг қирғиз хизмати.\nАдвокатга кўра, Атамбаевнинг соғлиғи ёмон бўлиб, у бронхит ва юрак билан боғлиқ муаммолардан азият чекмоқда.\nМХДҚ вакиллари Озодликнинг қирғиз хизматига Атамбаев 1-сонли тергов ҳибсхонасига Бишкек шаҳар суди қарори билан кўчирилганини билдирганлар.\nСобиқ президент Алмазбек Атамбаев Бишкек марказий майдонида 9 октябрь куни тартибсизликлар уюштирганликда гумонланиб, МХДҚ ва ИИВнинг 10 октябрь куни ўтказилган қўшма амалиёти натижасида қўлга олинган. У бошқа маҳбуслар билан биргаликда 6 октябрга ўтар кечаси халқ ғалаёни ортидан ҳибсхонадан озод қилинганди.\n2020 йил ёзида Бишкек туман суди Азиз Батукаевнинг муддатидан олдин ноқонуний озод қилинганига оид иш доирасида Атамбаевни мол-мулкини мусодара қилиш билан 11 йилу 2 ойга озодликда маҳрум қилганди. Бундан ташқари, собиқ президент давлат унвонлари ва мукофотларидан ҳам маҳрум этилган. Кейинроқ Бишкек шаҳар суди бу ҳукмни ўз кучида қолдирган.\nАтамбаев суд томонидан ҳали кўриб чиқилмаган Қўйтошдаги воқеалар бўйича ишнинг ҳам фигуранти бўлиб ҳисобланади. Қўйтош қишлоғидаги воқеалар бўйича 2019 йили Қирғизистон Жиноят кодексининг “Қотиллик”, “Суиқасд ҳаракати”, “Гаровга олиш”, “Оммавий тартибсизликлар”, “Безорилик”, “Ҳокимият вакилига таҳдид ёки зўравонлик қилиш” моддалари билан жиноят иши қўзғатилган. Бош прокуратура гумонланувчиларнинг кўпини мазкур жиноятларни содир этганликда айбдор, деб ҳисоблайди. Алмазбек Атамбаев дохил гумонланувчиларнинг ўзлари бу айбловларни рад этиб келадилар.\nБеларусдаги қатор корхоналарда норозилик акциялари бошланди\nМинск кўчаларига чиққан талабалар, 2020 йил 26 октябри.\nБеларусдаги қатор йирик саноат корхоналарида душанба куни эрталабдан ишчиларнинг норозилик акциялари бошланди.\n26 октябрни Беларусь мухолифати сиёсий талаблар билан ўтказилажак умуммиллий иш ташлашнинг илк куни, деб эълон қилган. Бу талабларнинг энг асосийси Александр Лукашенконинг президентликдан кетишидир.\nМамлакатдаги йирик корхоналарнинг қанчасида иш тўхтагани ҳақида ҳозирча аниқ маълумот йўқ. Расмийлар уларнинг барчаси одатдаги тартибда ишлашда давом этаётганини иддао қилмоқдалар.\nБироқ Минскдаги ва бошқа шаҳарлардаги қатор заводларда ишчилар йўлакларда тўпланганлари ёки иш ташлаш чақириғи билан юриш уюштирганлари маълум. Мухолифатдаги Телеграм-каналлар ва мустақил оммавий ахборот воситалари фаоллар сўзларига таянган ҳолда иш ташлашда қатор корхоналарда ходимларнинг йўқ деганда бир қисми иштирок этаётгани ҳақида хабар қилмоқдалар.\nМаълумотларга кўра, “Гродно-Азот” заводида 100 га яқин киши эрталабки сменани қабул қилиб олишдан бош тортишган. Улар йўлакда норозилик акцияси уюштирганлар, у ерда бир неча киши қўлга олинган.\nИшчилар митинги Минскдаги трактор заводи, электротехника заводи, яна Минскдаги ғилдиракли оғир юк машиналари заводи, “Беларуськалий” корхоналарида бўлиб ўтган.\nБир неча ОТМ талабалари ҳам норозилик акцияларини бошлашган. Уларнинг айримлари ўз ўқув даргоҳларида аудиторияларни эгаллашган. Талабаларнинг бир неча колоннаси Минск кўчаларига чиқишган. Ижтимоий тармоқларда талабаларнинг маъмурият вакиллари билан тортишаётгани акс этган видеотасвирлар чоп этилмоқда.\nБу орада бир неча норозилик акцияси тарқатилганига оид хабарлар ҳам келмоқда. Ҳуқуқ фаоллари маълумотларига кўра, душанба куни Беларусда қўлга олинганлар сони 100 нафардан ошиб кетган.\nБугун кичик бизнес ва хизмат кўрсатиш корхоналарининг бир қанчаси очилмагани ҳақида ҳам хабар қилинмоқда. Норозилик акциялари уюштирганлар орасида МТС мобиль оператори ходимлари ҳам бор.\nПрезидентликка собиқ номзод, мухолифат вакиласи Светлана Тихановская 2 ҳафта муқаддам Лукашенкога халқ ультиматумини эълон қилган. Унга кўра, Лукашенко 25 октябргача ҳокимиятдан кетиши ҳақида эълон қилиши керак эди. Бу талаб бажарилмаган тақдирда, Тихановскаяга кўра, 26 октябрдан умуммиллий иш ташлаш ва асосий йўлларни тўсиш амалиётлари бошланади. Куни кеча мухолифатчи лидер беларусликларни яна бир бор иш ташлашга чақирган, бироқ йўллар тўсилиши ҳақида бирор гап айтган эмас.\nҚирғизистон президенти вазифасини бажарувчи бош вазир Садир Жапаров президент сайловида номзод ўлароқ иштирок этмоқчи. Бу ҳақда у Норин вилояти аҳолиси билан учрашув чоғида билдирган.\nУнинг чиқиши акс этган видео ижтимоий тармоқларда тарқатилган.\n“10 январь куни президент сайлови бўлиб ўтади. Мен декабрь ойи бошида ўз ваколатларимни топшириб, сайловда иштирок этаман. Сайловда оддий фуқаро сифатида қатнашаман, агар ўтсам, президент бўламан, мабодо ўтолмасам, оддий фуқаролигимча қоламан”, деган С. Жапаров.\nШу йил 4 октябрида бўлиб ўтган парламент сайловидан Қирғизистонда кейин норозилик намойишлари бошланиб кетган. Сайлов натижаларидан норози бўлганлар 5 октябрь куни Бишкек марказий майдонига митингга йиғилган. Ўша оқшом намойишчиларнинг куч ишлатар идоралар ходимлари билан тўқнашуви бўлиб ўтган, пировардида норозилар президент ва парламент фаолият олиб борадиган “Оқ уй”ни эгаллаб олишган.\nШундан сўнг Марказий сайлов комиссияси бўлиб ўтган сайлов натижалари бекор қилган, 6 октябрга ўтар кечаси қамоқдан озод қилинган Садир Жапаров эса бош вазир этиб тайинланган. Бу орада амалдаги парламент спикери истеъфога кетган. 15 октябрь куни Қирғизистон президенти Сооронбай Жээнбеков истеъфога кетган, унинг ваколатлари эса ҳукумат раҳбарига ўтган.\nАввалроқ Садир Жапаров “Россия 24” телеканалига берган интервьюсида президент вазифасини бажарувчи шахс сайловда иштирок этолмаслигини, бироқ парламент қонунчиликка тегишли ўзгартишлар киритгудек бўлса, президент сайловида иштирок этишга тайёр эканини билдирган.\nШу йил 24 октябрида Қирғизистон Марказий сайлов комиссияси президент сайлови санасини белгилаш тўғрисида қарор қабул қилган. МСК раҳбари Нуржан Шайлдабекова изоҳига кўра, собиқ президент 15 октябрдан истеъфога кетганини, 16 октябрь куни эса парламент унинг муддатидан аввал ваколатини топширишига оид баёнотини эшитганини эътиборга олган ҳолда, “парламент 23 октябргача муддатидан аввалги давлат раҳбари сайловини белгилаши лозим эди”. Муддатидан аввалги президент сайлови 2021 йилнинг 16 январигача ўтказилиши лозим. Шу асосда овоз бериш куни ўлароқ 10 январь куни таклиф этилган, бу таклиф МСКнинг барча аъзолари томонидан маъқулланган.\nҚирғизистон-Тожикистон чегарасида яна ўқ отилди\nҚирғизистон -Тожикистон чегарасининг 25 октябрь куни ўқ отилган қисмида вазият барқарорлаштирилди. Вазиятни назорат қилиш учун мазкур ҳудудга чегара хизмати раисининг биринчи ўринбосари Абдикарим Алимбаев жўнаб кетди. Бу ҳақда 26 октябрь куни Қирғизистон Чегара хизмати маълум қилди.\nБилдирилишича, 25 октябрь куни Боткен вилояти Боткен туманидаги Уч-Дўбў деб аталган чегара ҳудудининг икки давлат ўртасида баҳсли бўлиб турган қисмида Тожикистон фуқаролари ўз қишлоқларига тоза ичимлик суви олиб ўтиш мақсадида ер қазиш ишларини олиб борганлар.\nРасмий маълумотда Қирғизистон чегарачилари тожикистонликларга мазкур ҳудуд баҳсли бўлгани учун ҳеч қандай ишлар олиб борилиши мумкин эмаслигини айтиб, ишларни тўхтатишни талаб қилган.\nБироқ Тожикистон фуқаролари чегарачилар талабини бажаришдан бош тортгани оқибатида қирғиз ҳарбийлари ҳавога қарата ўқ узишга мажбур бўлган.\nТожикистон томони ҳозирча бу борада расмий маълумот бермади. Чегара ҳудудида олиб борилган ишлар тўхтатилгани билдирилди.\nҚирғизистон-Тожикистон чегараси 970 километрни ташкил қилади. Унинг 504 километри делимитация ва демаркация қилинган. Чегаранинг аниқланмаган ҳудудларида икки давлат фуқаролари ва ҳарбийлари ўртасида тез-тез турли низолар содир бўлиб туради.\nАфғонистонда "Ал Қоида" раҳбарларидан бири ўлдирилди\nАфғонистон хавфсизлик кучлари аскарлари.\nАфғонистон хавфсизлик кучлари “Ал Қоида” террор гуруҳининг АҚШ томонидан халқаро қидирувга берилган раҳбарларидан бири Абу Муҳсин ал Масрий ўлдирилганини билдирмоқда.\nАфғонистон Миллий хавфсизлик бошқармасининг 24 октябрда билдиришича, “Ал Қоида”даги иккинчи одам экани айтиладиган Масрий Ғазни вилоятида ўлдирилган.\nРасмий маълумотда бу воқеанинг тафсилотлари маълум қилинмади.\nАбу Муҳсин ал Масрий АҚШ фуқароларини ўлдиришга қасд қилган террор гуруҳини қўллаб-қувватлаш ва унинг фаолиятида иштирок этишда айбланиб Федерал тергов бюроси томонидан қидирилаётган шахслардан бири эди.\nРасмий хабарда билдиришича, Абу Муҳсин ал Масрийнинг Афғонистонда ўлдирилиши Толибон “Ал Қоида” билан алоқаларга эга эканини яна бир бор исботлади.\nМасрий Толибон билан Афғонистон ҳукумати ўртасида тинчлик музокаралари давом этаётган бир пайтда ўлдирилди. Музокаралар кетаётганига қарамай, Афғонистонда ҳар куни Толибон ва ҳукумат кучлари ўртасида жанглар бормоқда.\nТихановская Беларусда умуммиллий иш ташлаш бошланишини эълон қилди\nБеларус. Норозилардан бири.\nБеларус президентлигига собиқ номзод Светлана Тихановская 26 октябрдан мамлакатда умумиллий иш ташлаш бошланишини маълум қилди.\nТихановская Телеграм каналида якшанба куни ўтган норозлик намойишлари ҳукумат томонидан куч ишлатиш йўли билан тарқатилгани тўғрисида фикр билдирар экан: “Режим бугун беларусларга ҳукумат фақат куч ишлатишга қодир эканини исботлади. Лекин шовқинли гранатларни одамлар орасида ва туғруқхона яқинида портлатиш режим кучли эканини англатмайди. Режим ҳақ сўзни айтишга, ўз ҳаракати учун жавоб беришга ва одамлар талабини бажаришга тайёр эмас. Демак бу режим беларус халқига муносиб эмас”,-деб ёзди.\nЎтган ҳафтада Лукашенконинг август ойида бўлиб ўтган сайловдаги асосий рақиби Светлана Тихановская ва унинг тарафдорлари президентнинг 25 октябргача истеъфо беришни талаб қилиб, ультиматум йўллаган эди. Акс ҳолда мухолифат мамлакат халқи ёппасига иш ташлашини айтган.\n25 октябрда ўтган норозилик намойишларини полиция резина ўқлар ва шовқинли гранаталар воситасида тарқатишга ҳаракат қилди. Бир неча ўн одам қўлга олинди.\nБеларусда 9 август куни ўтган президентлик сайловида мамлакатни 26 йилдан бери бошқариб келаётган Лукашенко ғолиб бўлгани эълон қилингани ортидан норозилик намойишлари бошланиб кетган.\nСайловда Лукашенконинг асосий рақиби бўлган Тихановская овоз бериш натижалари сохталаштирилганини айтиб, уни тан олишдан бош тортиб келади. Сайлов ортидан у оиласига таҳдидлар туфайли Беларусни тарк этди.\nАҚШ: Тоғли Қорабоғда душанба кунидан бошлаб оташкесим кучга киради\nТоғли Қорабоғда бомба тушган уйлардан бири.\nТоғли Қорабоғда 26 октябрь маҳаллий вақт билан соат 8дан бошлаб гуманитар оташкесим кучга киради. Бу ҳақда 25 октябрь куни эълон қилинган АҚШ, Арманистон ва Озарбайжон ҳукуматларининг қўшма баёнотида маълум қилинди.\nАҚШ давлат котиби Майк Помпео 23 октябрда Вашингтонда Озарбайжон ва Арманистон ташқи ишлар вазирлари билан оташкесим масаласини муҳокама қилган.\nТоғли Қорабоғда тинчлик ўрнатиш масаласида воситачилик қилаётган Минск гуруҳига аъзо Франция, АҚШ ва Россия ҳам қўшма баёнот қабул қилиб, Арманистон ва Озарбайжон ташқи ишлар вазирлари 29 октябрда Женевада яна бир учрашув ўтказишга келишиб олганларини билдирди.\nОктябрь ойида Тоғли Қорабоғда томонлар икки марта оташкесим эълон қилган, бироқ унга амал қилинмаган эди. 25 октябрда ҳам Тоғли Қорабоғда жанглар тўхтамади.\n25 октябрь куни Озарбайжон президенти Илҳом Алиев Губадли шаҳри озод қилинганини билдирди. Агар бу маълумот тасдиқланса, Озарбайжон 1990 йиллар бошидан бери арман кучлари назорати остида бўлган тўрттинчи туманни қайтариб олган бўлади.\nХитойнинг Гуанчжоу шаҳрида Ўзбекистон консулхонаси очилди\nМирзиёев Туркия мудофаа вазири билан ҳарбий ҳамкорлик масаласини муҳокама қилди\nThe Muslim 500: Муфтий Усмонхон Алимов яна жаҳоннинг энг нуфузли 500 мусулмони рўйхатида\n“Ангрен шакар” ва “Хоразм шакар” ходимлари ёппасига ишдан бўшатилмоқда\n9 ойда қарийб $110 млнлик автомобил экспорт, қарийб $350 млнлик импорт қилинди\nЗармитан олтин конида портлатувчи модда сотишга уринганлар ушланди\n"9 ойдан бери маошини ололмасди" - Душанбе аэропорти ходими ўзини отиб ўлдирди\nУкраина сайловлари: Зеленский партияси атиги 30% овоз олиши кутилмоқда\nАҚШ элчиси Бобомурод Абдуллаевга қарши иш ёпилганини олқишлади


ҚР президенти коррупцияга қарши курашда қариндошлик ва дўстона муносабатларга қарамасликка ишонтирди\nКоррупцияга қарши курашда «мен яқин қариндошимми ёки дўстимми қараб ўтирмайман», - дея баёнот берди Қирғизистон президенти Сооронбай Жээнбеков 5 апрел куни 2010 йилнинг Апрель инқилоби иштирокчилари, жабрдийлар ва ҳалок бўлганларнинг қариндошлари жамоат бирлашмасининг вакиллари билан бўлиб ўтган учрашувда.\nКоррупционерларга қарши кураш масаласида берилган саволга жавоб берар экан Жээнбеков: «Худо ҳохласа мен бу ишни охиригача олиб бораман. Ҳақиқат ҳақиқат бўлиши керак. Тоза тоза бўлиши лозим. Ҳамма ишлар охиригача етказилади. Ҳеч нарсани яширмаймиз. Жараён бошланди, у охиригача олиб борилади. Мен ҳеч нарсага қараб ўтирмайман. Яқин танишим бўладими, қариндошимми ёки дўстим бўладими, менга барибир.Ҳеч нарсага қарамайман. Ҳамма бир хил жавоб беради. Масалани жойидан қўзғатиш қийин, аммо биз ишлаймиз ва охирига етказамиз», деди.\nУнинг айтишича, мамлакат ҳукумати алоҳида олинган сиёсатчиларга эмас балки халқ манфааатлари йўлида хизмат қилиши керак. «Оила-қабила режимига қарши курашнинг бошланғич нуқтасидан турган инсон сифатида айтаманки, 2010 йилгри апрель инқилоби халқимизга қимматга тушганини биламан. Президент сифатида мамлакатда оила-қабила бошқаруви қайтарилишига йўл қўймайман дея кафолат бераман. Кўпчилик мамлакатда яна алоҳида олинган сиёсий гуруҳларнинг манфаатлари пайдо бўлишни истайди,бироқ мен ҳеч қачон бунга йўл бермайман. Мамлакатимизда парламент демократияси ривожланиши учун қўлимдан келган барча ишларни қиламан, чунки айнан тараққиётга бизнинг келажагимиз боғлиқдир», - деди президент.\nЖээнбеков, қирғизистонликлар Апрелдаги Халқ инқилоби қахрамонларини асло унутмайди, деди. «Орадан қанча вақт ўтишига қарамай, бу ҳодиса асло унитилмаслигига ишонаман. Аксинча бу санага алоҳида ҳурмат эҳтиром билан ёндашилади, ботирларнинг қаҳрамонликлари қирғизистонликларни янада илхомлантиради», -дея таъкидлади президент.


«Қарақалпақстанның ҳәр бир пуқарасына 2 машинадан мингизген» журналисттиң үлкен қәтеси » KarInform\n«Қарақалпақстанның ҳәр бир пуқарасына 2 машинадан мингизген» журналисттиң үлкен қәтеси\nЖурналистика ең қыйын ҳәм қызықлы кәсиплердиң бири. Журналист өзиниң материалын таярлап атырған ўақытта жүдә итибарлы болыўы керек. Қаншелли итибарлы болсаң да, гей ўақытлары қәте-кемшиликлерге жол қойылыўы тәбийғый. Бүгин фейсбук социаллық тармағының белсенди пайдаланыўшыларының бири, ҚМУ журналистика қәнигелигиниң 3-курс студенти Жәҳәнгир Искедеров белгили журналист Шүкирбай Сийпатдиновтың жумыс бабында жол қойған үлкен қәте-кемшиликлери туўралы айтып өтти. Төменде оның жазған постын оқыўыңыз мүмкин.\nШүкирбай Сийпатдинов «Қарақалпақстан жаслары» газетасында бир неше жыллардан берли жумыс ислейди. Жақында оның өзи бир қызықлы ўақыя ҳаққында айтып берген еди. Алжаспасам, 1983-жылы жақында армияда хызметин өтеп қайтқан жас жигит Ш.Сийпатдинов «Еркин Қарақалпақстан» газетасына корректор жанында ислеўши жәрдемши сыпатында жумысқа өтеди. Ол жумыс ўақтында анағурлым алық екенлиги менен көзге түскен. Жас қәнигеге корректор да исеним билдирип, гейде еркин түрде полосаларды оқып шығыўды тапсырар екен. Бир күни корректордың зәрүр жумысы шығып «өзиң тексерип тур» деп Ш.Сийпатдиновқа жумысты тапсырып кетеди. Сонда ол газета бетлериниң биринде «Қарақалпақстанға 2 миллион автошина келтирилди» деген жазыўды көреди. Ол дәўирде «шина» сөзи оншелли таныс емес қусаған. Бурын көрмегенликтен «шина» дегени не өзи? Бул «машина» болса керек деп, «ма» қосымтасын «шина»ға қосып жазып жибереди. Сол дәўирде газета редакторы Ибрайим Юсупов болып, газета жәрдемшисиниң «дүзетиўи» менен шығып кетеди.\nЕртеңине азанда редакция шофёры келип «тез жетиўиң керек екен» деп қыстастырып Шүкирбай ағаны алып кетеди. Жетип барса үлкен жыйналыс болып, газетада кеткен қәте ҳаққында сөз етилип атыр екен. Газета жәмәәтине жоқарыдан қатты дәкки билдирилипти. Сонда Ш.Сийпатдинов «Ҳақыйқаттан да газетада қәте бар екен, мен «шина» дегенди дүзетип, «машина» деп жаздым» деген екен ҳаўлығып. Ҳәмме дуў күлисипти. Ибрайим аға мырс етип, салдамлы түрде «Ҳаў иним-аў, сен Қарақалпақстанның ҳәр бир пуқарасына еки машинадан миндирмекши болыпсаң-ғой» деген екен. Сол дәўирде Қарақалпақстанның халқы бир миллион әтирәпында болған уқсайды.


Qiziq hikoya ( 68019 marta o'qilgan) Chop etish\nLu`lu` 04 Avgust 2012, 22:14:11\nБир кизил танли хинду набирасига хаетий хакикатни очибди:\n- Хар бир инсоннинг ичида икки бурининг курашига ухшаш кураш кетади. Буриларнинг бири хасад, газаб, худбинлик каби иллатлар, иккинчиси тинчлик, умид, мухаббат, садокат, мурувват каби хислатларни узида жамлаган.\nКичкинагина хиндуча бу гапларидан та'сирланиб, бир оз уйланиб колди, кейин бобосидан аста суради:\n- Бу буриларнинг кайсиси охирида голиб булади?\nКизил танли карис набирасига билдирмай кулиб куйди ва:\n- Кайсисининг бокуви схши булса, шуниси голиб булади,- деб жавоб килди.\nHadija 10 Noyabr 2012, 10:58:44\n(Оғзига илон кирган одамни қутқармоқчи бслган киши ҳақида)\nБир киши боғ оралаб кетаётган сди. Тссатдан сосда ухлаётган бир кишининг оғзига кичик илон кираётганини ксриб қолди. Ухлаётган одамни огоҳлантириш ҳам, илонни тсхтатиб қолиш ҳам қслидан келмади. Илон одамнинг ичига кирди. Йсловчи бу одамга ёрдам беришни сйлаб, ниҳост бир қарорга келди. Қслига қамчи олиб, ётган одамни қамчилай бошлади. Ухлаётган одам бирдан чсчиб уйғонди. Йсловчини жиннихонадан қочган тентак деб гумон қилди. Йсловчини ҳақорат қилиб қочди. Бир дарахт остида чириган олмаларни ксриб, қочаётган одамга "œТсхта!" деди. Ҳалиги одам дарҳол тсхтаб, йсловчи айтган чирик олмаларни ес бошлади. Бечора ҳам чирик олмаларни ноилож ер ва жинни деб сйлаган бу одамни ич-ичидан сскарди. Йсловчи:\n— Ай ғофил банда, бу чирик олмаларни егин. Бслмаса қамчи билан савалайман! деб псписа қилди. Илон ютган киши:\n— А А аб! Шу жиннининг қслидан мени қутқар, нолаларимни қабул ст. Личоқ сускка бориб тақалди, — дер сди.\nЯхши нистли киши қамчини сна олиб "œТур!" деди. Қайтадан иккови изма-из югура кетди. Илон ютган одам бир оздан сснг, бирданига ошқозони безовта бслиб, боши айланди. Кснгли айниб, ерга ётиб қайт қила бошлади. У тссатдан ичидан қоп-қора бир майда илоннинг чиқаётганини ксриб ҳайратдан донг қотди.\nШу пайт йсловчи:\n— Худога шукр, қутулдинг, — деди. Илон ютган одамнинг фикри бирдан сзгариб, хижолат тортди. Олдида қанчалик марҳаматли инсон турганлигини кейин тушуниб етди ва ундан кечирим ссради.\nҲаёт ҳам шундай. Айрим одамлар сзгулик ва бебаҳо неъматлар қадрини билмай, ёмон гумонга борадилар. Баъзи бир қаттиқ гап ва калтакда шифо бслади. Боласини тарбис учун урганга савоб, азоб бериш учун урганга жазо берилади. Қароқчининг пичоғида слим, шифокорнинг пичоғида сса ҳаёт бор. Личоқни кимдир схшиликка, кимдир ёмонликка ишлатади.\nҚиссадан ҳисса шуки, схши инсоннинг ссзларида шифо бор.\nТурк тилидан С. Ауриддинова таржимаси


Тушда хожат қилса нима бўлади. ko'rsa nima bo'ladi - Tush tabiri kitobi\nUztext.com » Tush tabiri » Тушда хожат қилса нима бўлади.\nТушда хожат қилса нима бўлади-тушда ҳожатга чиққан киши қийинчиликлардан қутулади. Бой-бадавлат киши бўлса, закот беради. Табиий эҳтиёж қондирилаётган жой ҳожатхонага ўхшаган жой бўлса, зарурати учун ишлатадиган нарсаси шаръий бўлишига ишорадир. Агар номаълум жой бўлса, пули беҳуда сарфланади. Бир ерда бўшаниб, устини тупроқ билан ёпганини кўрган киши дунёвий азоблардан халос бўлади, афвга эришади.\nТушида ҳожатга чиққанини кўрган киши азоблардан қутулиб, рўшнолик кўради. Ёки фарзанди ўқиб диншунос олим, қори бўлади. Ҳожатга чиққанини кўрган киши мусофир бўлади. Мусофир бўлса, юртига қайтади. Бемор бўлса, шифо топади. Ҳожатхона, қудуқ ёки номаълум бир жойга бўшанганини кўрган кишининг қўлига пул тушади.\nБирор жойда бўшаниб унинг устини ёпган киши бойлигини ўзгалардан яширади. Бирор кишининг баданига ёки кийимига тегса, гуноҳга ботади. Кийимига қон текканини кўрган кишининг қўлига ҳаром мол тушади. Ҳайвонларнинг бўшанаётганини кўрган кишининг қўлига пул тушади. Булғанган жойга ўтириш яхшиликка йўйилмайди.\nҒамгинлик гуноҳ қилиш, деб таъбир қилинади. Баъзи таъбирчилар тушида хафа бўлган киши ўнгида қувонади, деб ҳисоблайди.\nТушда ғор кўриш инсоннинг ишонадиган кишисига ишорадир. Ғор кўриш янги лавозим ва азоблардан қутулишга ишора бўлади. Тушида ғор кўрган киши касал ёки тутқун бўлса, булардан қутулади. Тушда кўрилган ғор ваҳимадаги киши учун ҳузур ҳаловатдир.\nБирор киши тушида ўзини ғамгин кўрса, хушхабар эшитади. Ҳаёти изга тушади. Баъзи таъбирчилар тушда ўзини қайғули кўрган киши катта гуноҳ қилган ва бунинг учун қаттиқ пушаймон бўлади, деб ҳисоблайди. Тушида ғамлари аригани, улардан қутилганини кўрган киши гуноҳлари учун тавба қилади.


Мўминнинг энг афзал амали – oliymahad.uz\nМазкур оятда Аллоҳ таоло Мистоҳ ибн Усоса (розияллоҳу анҳу)га абадий нафақа қилмасликка қасам ичган Абу Бакр Сиддиқ (розияллоҳу анҳу)ни одобга чақирмода. Мистоҳ ибн Усоса (розияллоҳу анҳу) у зотнинг холасининг ўғли эди. Мистоҳ етим бўлгани ва фақирлиги сабаб, унга Абу Бакр (розияллоҳу анҳу) ёрдам берарди. Ойша (розияллоҳу анҳо) ҳақидаги “Ифк” воқеасида қариндошининг ҳам иштирок этганига ҳафа бўлган Абу Бакр (розияллоҳу анҳу) унга нафақа қилмасликка қасам ичди. Шунда мазкур оят нозил бўлган. Пайғамбаримиз (соллаллоҳу алайҳи ва саллам) Абу Бакр (розияллоҳу анҳу)га мазкур оятни ўқиб бердилар. Расулуллоҳ (соллаллоҳу алайҳи ва саллам) оятнинг “Аллоҳ сизларни мағфират қилишини истамайсизми?!” деган қисмига етганларида Абу Бакр (розияллоҳу анҳу): “Ҳа, Раббим гуноҳларимни кечиришини яхши кўраман. Мен ҳам бўлган барча ишларни кечирдим”, деди. Сўнгра Мистоҳ (розияллоҳу анҳу)га олдингидек ёрдам қилишда давом этди. Аллоҳ таоло гуноҳ ва камчиликларини кечиришини яхшии кўрган одам, яқинлари томонидан қўйилган хато ва азиятларни кечириши лозим. Бу борада Расулуллоҳ (соллаллоҳу алайҳи ва саллам): “Раҳим қилмаганга, раҳим қилинмас”, деганлар (Имом Бухорий ривояти).\nМуфассирлар оятда “фазилат эгаси”, деб таржима қилинган “улул фазл” сўзидан Абу Бакр (розияллоҳу анҳу) ирода қилинишига ижмо қилишган. Ушбу оят Абу Бакр (розияллоҳу анҳу) Аллоҳ таолонинг Расулуллоҳ (соллаллоҳу алайҳи ва саллам)дан кейин одамларнинг энг фазилатли бандаси эканига далил бўлади. Бу ерда дунё ёки дин жиҳатидан фазилатли бўлишини тушуниш мумкин. Дунё жиҳатдан фазилатли деган тушунча нотўғри. Чунки Аллоҳ таоло томонидан дунё билан мадҳ этилиши жоиз эмас. Агар “улул фазл” сўзидан дунё жиҳатидан фазилатли бўлиш ирода қилинганда, ундан кейин келган “кенг мол-мулк”, деб таржима қилинган “саъа” калимаси такрорланган бўлиб қолади. Шунинг учун Абу Бакр (розияллоҳу анҳу) дин жиҳатдан фазилатли экани аниқ бўлади.\nМанбалар асосида Баҳриддин ПАРПИЕВ\n124700cookie-checkМўминнинг энг афзал амалиno\nОлдингиНабий (с.а.в) нинг шафоатларини хоҳлайсизми?КейингиПайғамбаримиз(с.а.в.)нинг энг севимли таоми ҳақида биласизми?


Rost24 - ЖУРНАЛИСТ: “Мен қамалиб чиқдим”\nЖУРНАЛИСТ: “Мен қамалиб чиқдим”\nЁХУД МУХБИРНИНГ МАШИНАСИГА ҚОРАДОРИ ТАШЛАГАНЛАР 22 ЙИЛДАН БУЁН ТОПИЛМАЯПТИ\n22 йилдан бери очилмаган жиноят\nМен айбсизлик призумпцияси асосида ЎзЖПКнинг 83-моддаси 2 қисми билан жиноят ишининг менга тегишли қисми бекор қилинган бўлсада, қорадорининг ҳақиқий эгасини топишни сўраб дастлаб Қўшработ туман ички ишлар бўлимига, мақола чоп этилгач эса, Ўзбекистон Республикаси ички ишлар вазирлиги тергов бошқармаси бошлиғи А.Шарофуддинов имзоси билан “Ҳуррият”да чоп этилган жавобда айтилишича, аниқланмаган шахсни топиш ишини жадаллаштириш Самарқанд вилоят ИИБга топширилган. Орадан йигирма икки ярим йилдан кўроқ вақт ўтди ҳамки, номаълум шахс, топилиши исталмаган шахс сифатида қолмоқда. Чунки республика прокуратураси ҳам, республика ички ишлар вазирлиги ҳам бирор маротаба ўз ходимларининг жиноятини очмаган. Бундай шахслар доимо жиноятни вазифасидан кетгандан сўнг содир этган деб расмийлаштиришган. Бинобарин, журналистнинг хизмат вазифасини бажариши чоғида унга қилинган бу мудҳиш таҳдидни кейинги 30 йил давомида минг-минглаб одамларга маъмурий органлар томонидан қилинган суиқасдлардан бири деб тушуниш керак.\nГарчи мен хизмат вазифамни бажаришда давом этаётган бўлсамда, мақола чоп этилгунга қадар ўтган бир ярим йилдан кўпроқ вақт мобайнида таҳририятлар “Инсон ва Қонун”, “Халқ сўзи” ва бошқа нашрлар ғаладонида ётди. Тўғрироғи газета муҳаррирлари ўзларига бош оғриқ орттириб олишларидан чўчишди. Ниҳоят “Ҳуррият” газетаси “Қуруқ туматдан халос этган республика прокуратурасига раҳмат” деган ёрдамчи сарлавҳа остидагина мазкур мақолани чоп этишга журъат этди. Мақола ўз даврида ниҳоятда катта шов-шувга сабаб бўлди. Республика ҳуқуқни муҳофаза қилувчи идораларда муҳокама қилинди. Бироқ мақола юзасидан бирон-бир журналист ҳамкасбимиз мулоҳаза юритишга на журъат ва ё нашр топмади.\nБугун ижтимоий тармоқларнинг кенг ривожланганлиги журналист ва блогерларнинг ҳар бир воқеа-ҳодисага вақтида ўз муносабатини билдириш имконини бермоқда.\nЯЛҒОШ САРИЕВ, журналист\n1998 йилнинг ёз ойи бошларида журналистлар орасида миш-миш тарқади: эмишки, “Адолат” газетасининг Самарқанд вилояти бўйича ўз мухбири Ялғош Сариев ҳибсга олинди. Машинасидан “қора дори” топилибди. Бу нохуш хабар қалам аҳлини жиддий ташвишга солди. Наҳотки?.. Шукрки, тобора ажабтовур гапларга кўп ўтмай нуқта қўйилди. Куфрнинг умри қисқа экан, ҳамкасбимизга қўйилган айблар судга чиқиш у ёқда турсин, дастлабки терговдаёқ ўз исботини топмади...\nБироқ бир неча ҳафталик пинҳоний тазйиқ, сўнг ҳибсдаги маънавий азоблар ўз таъсирини кўрсатиб улгурди: Я.Сариевнинг руҳи лат еди...\nКуни кеча Ялғош ака таҳририятимизга кириб келди. Кўришдик. Қисқагина суҳбат сўнгги яна эски гапга бориб тақалди, “Бўлиб ўтган воқеаларни қоғозга туширсангиз бўлармиди?”, дедик журъатсизгина. “Туширдим — деди Я. Сариев. – Бироқ чоп этасизларми?”\nМана, азиз муштарий, ваъдамизни бажо қилишга киришдик...\n“Ҳуррият" газетаси 2000 йил. 5-сон\nЮзага чиққан адолатнинг лаззати ўзгача бўлади. Айниқса, камерадаги сенга қўйилган инсонийлик қадр-қийматингни бир пул қиладиган айбловдан сўнг лаҳзаси соч оқартирадиган “ширингина” азоблар, ҳар куни терговчига, ўз-ўзингга берилган сўроқлар, сохта гувоҳлар, терговчининг тиржайган башараси...\nБир савол тинмай миямни титкилайди. Ажабо, 22716-жиноят иши қандай қилиб 11301-жиноят ишига айланиб қолди? Қандай қилиб мени жиноятчига айлантиришди? Воқеалар, саналар миямга михланиб қолгандай...\n1998 йил 3 март. Собиқ терговчи Абдуаҳад Ортиқовнинг Қўшработ туман прокурори Абдуғани Абдуллаевнинг ғайриқонуний ҳатти-ҳаракатлари ҳақида “Адолат” республика газетасига шикоят-аризасини текширишга киришдим. Туманда номларини ошкор қилмаслик шарти билан 22716-жиноят ишига тегишли бўлган учта ажабтовур ҳужжат – Эргаш Жуманбулбул ўғли номли хўжалик раиси Турсунқул Рустамовни айланувчи тариқасида жавобгарликка тортиш ҳақида қарори, айбланувчига ЎзРЖКнинг 41-43 моддаларида кўрсатилган ҳуқуқларини тушунтириш ҳақида протокол, эҳтиёт чорасини қўллаш ҳақида қарорни қўлимга тутқазишди. Ушбу ҳужжатлар асл нусха экани, бир пайтлар қайсидир жилдда бўлгани, игна, ип ўринлари, прокурор ва айбланувчи имзолари аниқ-тиниқ кўриниб турарди. Бу 22716-жиноят ишига қизиқишимни оширди. Самарқанд вилоят прокуратураси умумий бўлими бошлиғи Муҳиддин Баҳриддинов, вилоят суди раиси ўринбосари Абдукамол Раҳмонов, вилоят адлия бошқармаси бошлиғи ўринбосари Очил Мардонов ҳузурида бўлдим. Улардан хатни текшириш учун 22716-жиноят иши билан танишишга рухсат сўрадим. Ниҳоят, Қўшработ туман суди раиси Қаҳрамон Ўлжаев ижозати билан “дело” қўлимга тегди. Тахмин тўғри чиқди.\nҚўлимдаги ҳужжатлар худди шу жилддан олинган экан. Турсунқул Рустамов аввалбошдан айбланибдию, ҳисобчи Файзулла Эшаевга ҳукм ўқилибди. Ҳар иккаласи ҳам муддати ўтмаган 54895 та алоҳида аҳамиятга молик ҳужжатларни 261-фактура билан Нурота туман тайёрлов идорасига макулатурага топширишда айбланибди. Терговда Баҳрон Жўрақулов деган архивчининг номи ҳам тез-тез учрай бошлади. Бу шахс ким ўзи? Нуротага бориб, архив бошлиғи Надоршин ва тайёрлов идораси раҳбарлари билан учрашдим.\n1998 йил 22 март. Хатда номи келтирилган собиқ котиба билан қариндошлари иштирокида суҳбатлашдим. Назаримда, фожеам шу кундан бошлангандай.\n1998 йил 24 март. Туман ҳокими, прокурори вакили уйимга келиб текширишни тўхтатишни, акс-ҳолда бир балога йўлиқишимни айтган.\n1998 йил 29 март. Собиқ ҳисобчи Файзулла Эшаев хатдаги фактлар учун ундан гумонсирашаётганини, ташвишу таҳликада қолганини айтди.\n1998 йил 30 март. Хизмат сафари билан Навоий вилоятига боришда Нурота йўлида машинамни йўлдан сиқиб чиқаришга интилишди.\n1998 йил 7 апрель. Тинимсиз таъқиб ва исканжага олиндим. Оиламдан ташвишдаман. Ўзим-ку майли, уларнинг туман марказида яшаши хатарли бўлиб қолди. Ҳолислар қавму қариндошларимни ҳам тинмай безовта қилишаяпти.\nЯна вакил келди. Эмишки, агар текширишни тўхтатмасам, ўзим ва оиламга ёмон бўлармиш. Уларнинг қўли узун, пули ҳам, юқорида қўлловчилари ҳам кўп эмиш. Маънодор айтишича, улар билан ҳоли гаплашиб олсак, ёмон бўлмас экан. Ундан қутулишнинг ягона йўли – розилик. Эртага 8 апрель – ҳайит куни. 9 апрель эрталаб вакил уйимга келадиган ва учрушув жойини тайин қиладиган бўлдик. "Чиройим очилганини" кўриб вакил яйраб кетди. “Мазза қилиб яшамайсанми, азамат!”, - деди елкамга қоқиб.\n1998 йил 9 апрель. Эрта тонг соат 5.00 да ўрнимдан турдим. Келинингизга “Ҳали замон вакил келса, таҳририятнинг шошилинч чақириғи билан йўлга чиққанимни айтиб қўй”, - деб тайинладим.\n1998 йил 10-13 апрель. Муҳаррир мақола тайёрлашга рухсат берди. 2 – 3 кун қоғоз қоралаб, “22716 – сонли жиноят иши ёки Турсунқул Рустамовнинг жазодан қандай қутулиб қолгани хусусида” сарлавҳали мақола ёздим. Мақолани юрист мутахассисларга ўқитдим. Республика бош прокурорининг матбуот ишлари котиби Султонмурод Норхўжаевга учрашдим. Унинг тавсияси билан 13 апрель куни мақола ва борқа ҳужжат нусхалари муҳаррирнинг кузатув хати билан республика прокуратурасига юборилди.\n1998 йил 25 май. Ҳаётимда энг қора кун бўлиб қолди. У кунларни эслаш, ёзиш ҳам азоб. Қатағондан жони сабил қолган адиблар нега бу мавзуда узоқ ёзолмай юрганига энди тушундим. Нима бўлса ҳам ўша қора кунлардан тезроқ узоқлашишни, дилингдаги жароҳатлар тезроқ битишини истаб қолар экансан киши.\nЯна хизмат сафарига отландим. Уйим, машинам кузатувга олинганини, ўргимчак тўри тўқилганини ҳали билмасдим.\nЎша куни укам ва мени қамоққа олишди. Аввалига ДАН постида инспектор Холмурод Эргашев, навбатчи милиционер Баходир Ирзақуловлар томонидан машинам тўхтатилиб, эрталаб 9.30 ларда ИИБ ҳовлисига олиб келинди. Соат 10-10.30 ларда “машинамга қора дори ташлайсизлар, кўз олдимда текширинг” деган қаътий талабимдан сўнг навбатчи Ғофур Равшанов машинани далолатнома асосида қабул қилди. Сўнг “милиция ходимини қора дори ташлайсизлар, деб ҳақорат қилгансиз” дея изоҳ сўраб тушунтириш хати ёздиришди. Ҳеч бир асоссиз ИИБ бошлиғи Ҳасан Қодиров хонасида техник паспорт, талон ва гувоҳномамни олиб қўйишди. Қайта текшириш ўтказишга келишилди. Мен 2-3 соат олдин машина тўла текширувдан ўтказилганини айтиб яна эътироз билдирдим. “Ҳеч нарса қилмайди”, деди Ҳасан Қодиров шприцдан қўрққан болага “оғритмайди” дегандай.\nСоат 12.30 чамаси қайта текшириш ўтказиш учун бизни ҳовлига машина ёнига олиб чиқишди. Ниҳоят, руль остидаги тўшама тагидан эски целлофанга ўралган бир чайнам сақичдек “қора” топилгач, ИИБ ЖҚБ бошлиғи Ғофур Қаршиев тантана қилди.\n- Ҳидланглар-чи, қорадорими?!\nШўрлик Колумб ҳам Куба соҳилларини кўриб бунчалик қувонмагандир.\nШу лаҳзадан биров билан гаплашиш, телефон қилиш, бинодан чиқиш тақиқланди. Ҳайриятки, дипломатдаги ҳужжатларни чиқариб юборишга, уйга, қариндошларга хабар қилишга улгурдим.\nЎша куниёқ мухбирнинг машинасидан 18 грамм қорадори топилгани ҳақида махсус маълумот тарқатишади. Ҳоким ва прокурорни бу қониқтирмайди шекилли, 27 майга келиб, 61,1 граммга чиқаришади. “Шу йилнинг 25 май куни эрталаб соат 9 ларда Э. Сариев бошқарувидаги машина ДАН ходимлари томонидан тўхтатилган. Ака-ука Сариевлар милиция ходимларининг қонуний талабларига буйсунишдан бош тортишган, уларнинг машинаси текшириб кўрилганда 61,1 грамм... борлиги аниқланиб олинган” деб ёзишади. Кейинчалик Навоий вилоят ИИБ терговчиси Баходир Ғофуров томонидан ўтказилган холис терговда Ғофур Қаршиев менинг “25 май куни 18 грамм, 27 май куни 61,1 грамм топилди, деб махсус маълумот бергансиз. Қай бири тўғри? Иккаласиям тўғри бўлса, 79,1 грамм бўлади. 18 грамм қорадорини нега делода кам кўрсатгансиз?” деган саволимга жавоб тополмай ер чизди. Терговчининг “махсус маълумотлар” дафтарини олиб келинг!” деган сўроғига “архивга топшириб юборишибди” деб жавоб берди. Куласанми, буғилиб ўласанми бунга?\nҲали бу гапларга, кулишу ғолиб бўлиб буғилишга анча бор. Беш кунлик қамоқ, уйингдаги тинтув, тергов, прокурорнинг эҳтиёт чораси, зўрлар билан олишганнинг аҳволи ҳақидаги миш-мишлар олдинда турибди, ошна.\nҚечқурун мени ИИБ терговчиси Бахтиёр Эшназаров, ЖҚБ бошлиғи Ғофур Қаршиев, участка нозири Ботир Усмоновлар прокурор Абдуллаев ҳузурига олиб кетишди. Машинадан тушгач, терговчи менга бурилиб, “сиз ўжар одамсиз, лекин тақдирингиз ҳал бўлаяпти, прокурор таклифига йўқ деманг” деди. Улар берган яна бир имкониятни рад қилдим. Прокурор терговчи билан гаплашди. Мени қабул ҳам қилмади. Қайтиб келгач, бўш димломатимни, галстук, қайиш, ботинкам боғичларини олишди. Бинойидай маҳбусга айландим.\nЎша кечаси уйимни ҳам тинтув қилишган. Ҳайриятки, оила аъзоларининг маҳалла вакилларисиз текширувга йўл қўймагани, қариндошларнинг вақтида етиб келгани, эҳтимол, уларнинг навбатдаги мудҳиш режасини пучга чиқарган.\n1998 йил 26 май. Йўлакдан камерага мўралаган қизғиш нур ёруғида Бўрибой Аҳмедовнинг “Амир Темур” китобини варақлайман. Унга хавф солиб турган фитна ва муқаррар ўлим хавфи олдида мени ҳеч нарса эмас экан. ЎзРЖКнинг 277-моддаси 2-қисми, 276-моддаси 1-қисми билан айблашаяпти. Фақат қорадорими десам йўқ, милиция ходимларининг қонуний талабларига бўйсунмаган, ДАН ходими Холмурод Эргашевни ҳақорат қилган эмишман. Буни гувоҳлар Шерон Холиқулов ва Бойхўроз Исмоиловлар кўришган экан, шу...\nҲар куни бир-икки марта терговчи ҳузурига сўроққа олиб чиқишади. Гувоҳлар билан юзлаштиради. Мен фитна атайлаб ташкил этилгани учун прокурор Абдуллаев ва унинг қўл остидаги сўроқ беришдан бош тортаяпман. Негадир “Ҳақиқатни ёзинглар, сизларни мен ҳимоя қиламан”деган садо қулоқларим остида тинмай жаранглайди, қалбимни ёритиб, вужудимни илитиб, руҳиятимга таскин-тасалли беради. Шунда нимадан куч-озиқ олаётганимни англадим. Алп елкасидан асрлар юкини итқитаётган, нурдай покланаётган заҳматкаш юрт бу. Бурчак-кунжакда тўқилган ўргимчак тўрларининг супургилик ҳоли бор, холос.\n1998 йил 22 май. Яна терговга чақиришди. Хонада терговчи, ЖҚБ бошлиғи Ғофур Қаршиев, шифохона доришуноси, яна икки йигит “гувоҳ бўлса керак” ўтирган экан. “Машинангиздан топилган қорадорини ўлчаб кўрамиз”, дейишди. Ўлчаш учун торозига қўйилган қорадорини кўриб кўзларим “яшнаб” кетди. Сигарет пачкасидек келадиган, ялтироқ целлофанга ўралган сўлқилдоқ қорадори 61,1 грамм чиқди. Қойил?! Гувоҳлар кўрганларини тасдиқлаб беришди.\n1998 йил 28 май. Чоп этилмаган мақоламда ноҳақ жабрланган деб тилга олинган Неъмат Мунавваровни шу ерда учратдим. Қўшни камерада экан. 2-3 кун бурун суд қилишга олиб келишибди. Кулгим қистади, кеча адолат истаб улар ҳимоячиси эдинг. Бугун сенга қўйилган айблар уникидан оғирроқ. Энди ўзинг адолатга, ҳимояга муҳтожсан, ошна.\nТушдан сўнг прокурор ҳузурига олиб кетишди. Ўнг қўлимга занжирли ҳалқа тақишгани ёмон бўлди. Одамларнинг, айниқса, бола-чақанг кўзига шу аҳволда кўриниш... Нимаям қилардинг. Прокурорнинг торгина қабулхонасида бироз ноқулайлик туғилди. Хонага кириб қолган солиқчи дўстим Ражаб Ўролов кўришиш учун қўл узатди-ю, занжирга кўзи тушиб ранги бўздай оқариб кетди. Прокурор билан яна муросамиз келишмади. У қамоққа олиш ҳақида қарор чиқарди, мен эса қарор остига: “Қарор ғайриқонуний, қўл қўйишдан бош тортаман” деб ёзиб қўл қўйдим.\nМашинада милиционерларнинг менга муносабати анча ўзгарди. Улар негадир Белорусияда суд қилинаётган рус журналисти Павел Шеремет ҳақида гаплашишти.\n1998 йил 29 май. Камерада мастликдаги безорилиги учун суд ҳукмини кутаётган уч навқирон “ҳамдардим” гумондордан айбланувчига айланим билан қутлашди...\n— Тамом, – деди кичкинтой, – тайёрланаверинг, энди сизни ҳам Каттақўрғонга жўнатишади!\nБугун негадир терговга чақиришмади. Бунинг устига терговчи машинкасининг одатдаги чиқ-чиқи эшитилмайди. Амир Темурнинг туркман Алибек Жонқурбоний қўлида асир ётган саҳифаларини ўқиб ётиб мулгиб кетибман. Ажаб, сокин тун қўйнида, замин бағрида ётибман. Осмонда ой сузади. Атрофида бодроқдай сочилган чақноқ юлдузлар. Бир пайт ойдан бир даста нур ажралиб ёнимга келиб тўхтади. Зум ўтмай нурдан яралган нарвонга айланди. Вужудимни оромбахш илиқлик қоплайди. Шу пайт тарақлаган овоздан уйғониб кетдим. Навбатчи милиционер темир дарчани уриб мени чақираётган экан. Нега терговга чақиришмагани маълум бўлди. Прокурор ҳам, терговчи ҳам Тошкентга чақириб кетилибди. Ҳоким касалхонада ётган эмиш. Донишманд укамиз ётган жойида яна башорат қилди: “Эртага сиз чиқиб кетасиз, ака”.\n1998 йил 30 май. Эрталаб яна терговга чақиришди. Терговчи ёнида акамни кўриб ажабланмадим. Кўп ўтмай прокурор Абдуғани Абдуллаев ҳам етиб келди. “Сизнинг ҳурматингиз учун укангизни чиқараяпман”, деди у акам билан кўришар экан.\nОзодликнинг “эҳтиёт чораси орқали” деган кичкинагина шарти бор экан. “Қара, қандай яхши одам, тинч юрса буёғи ҳам тинчиб кетади деяпти”, дейди акам.\nҲасан Қодиров билан хайрлашишимиз айниқса кўнгилли ўтди. “61 грамм билан ётганнинг чиқишини биринчи кўришим. Бола-чақангиз бор экан, нима қиласиз катталар билан олишиб, ука!”\nБилмаган эканман. Бирам ширинсухан, бирам меҳрибон экан-ку, булар.\n“Коса тагида ним коса” борлигини эртаси куни Тошкентга бориб билдим. Масалага ойдинлик киритишда Республика Прокуратураси анча саъй-ҳаракат қилибди.\nЖиноят иши холис тергов ўтказиш учун Навоий вилоят прокуратурасига берилди. Терговнинг биринчи куниданоқ гувоҳлар – Шерон Холиқулов ва Бойхўроз Исмоиловлар ўзларидан ёлғон кўргазма олинганини баён қилишди. Холмурод Эргашев ҳам бўш келмади, “Қизишиб кетиб ҳақорат қилди, деб ёзганман”, деб туриб олди. Ғофур Қаршиев эса “махсус маълумотлар” дафтари архивга топширилган”ини маълум қилди...\nШундай қилиб Навоий вилоят ИИБ тергов бошқармаси 11301-жиноят ишининг Ялғош Сариевга тегишли қисмини таркибида жиноят аломатлари йўқлиги учун 83-модданинг 2-қисми билан ҳаракатдан ётқизди. Қорадори эса “ноъмалум шахс томонидан ташлаб кетилган” бўлиб чиқди ва Қўшработ туман ички ишлар бўлимига айбдорни аниқлаш топшириғи берилди... Шунгаям орадан қарийб бир ярим йил вақт ўтди. Кейин нима бўлди, дейсизми? Ҳасан Қодиров тинчгина пенсияга чиқиб кетди. Ҳоким қарори билан унга ўзи миниб юрган хизмат машинаси совға қилинди ва яна машина қайтариб олиб келинди. Прокурор Абдуғани Абдуллаев қайсидир гуноҳлари учун вазифасидан четлаштирилди. ИИБ ЖҚБ бошлиғи Ғофур Қаршиев, ДАН инспектори Холмурод Эргашевлар ўта оғир жиноят содир этишда айбланиб, терговга тортилдилар.\nҚўшработда биз фош этолмаган жиноятчилик фактларининг бир қисми очилиб қолди. “Ун” операцияси учун ҳокимнинг иқтисодий масалалар бўйича ўринбосари, туман матлубот ҳиссадорлик жамияти раиси, “Пахтабанк” бошқарувчиси, туман халқ таълими бўлими мудири, ҳисобчи ва кассири устидан суд жараёни бўлиб ўтди. Жиноят изини йўқотиш мақсадида Очил Қодиров номли хўжалик ҳужжатлари топилмади. Бу ерда отлар сувга оққани ёки эски тракторга айланиб қолгани, “Қўшработ” хўжалигида пилладан “Тико” ясалагани, ҳоким томонидан 1.200.000 минг сўм олиб совға қилинган “Нексия”лар ҳақида ғаройиб эртаклар пайдо бўлди. Айниқса, “Акмал-МК” фирмаси юрист тадқиқотчилар учун “очилмаган қўриқ” бўлиб турибди. Қанийди, бу фирма олиб борган товарсиз пул операциялари, ўғрилик, кўзбўямачилик фактларини ошкор этадиган бир мард топилса? Қўшработликлар бунга уринган мухбир, ўнлаб ҳалол ва виждонли кишиларнинг бадном қилинганини, “қорадори операцияси”нинг бошида ким турганини жуда яхши билишади. Лекин жиноят албатта ошкор қилиниши шарт. Бу ҳақиқат бугун учун ҳам, эртанги кун учун ҳам албатта айтилиши керак.\nХўш, қорадорининг эгаси ким? Агар у мен бўлганимда муқаррар жазо олардим. Қандай тутқич бермас зот – инсми-жинсми у, қонунга чап бериб юраверса?! Қонун барчага баробар экан, адолат чала бўлмаслиги, бу оғу бошқа ҳалол одамларнинг ҳаётини бошқа захарламаслиги учун, кўз ёшлар ёноқларда қотмаслиги учун “У”нинг номи ошкор қилиниши лозим!!! Муҳтарам Президентимиз айтганидек, “Қонун устиворлиги таъминланиши, ҳар-бир жиноят тегишли жазосини олиши керак”.\nТег: туҳмат қамоқ журналист\nЖаҳон банки: Марказий Осиёда оммавий миграция юз бериши мумкин\nСТАТИСТИКА: Ўзбекистонга 10 йилда 14 миллион, 5 йилда эса 20.5 миллион сайёҳ келган\nХалқимизнинг давлатга ишончи йўқми?\nСудьялар олий кенгаши: "Ҳаммаси жойида, шубҳага ўрин йўқ"\nТарафкашликка бўлинган журналистика эркин бўла оладими?\nRost24.uz мухбири АҚШда: Капитолий ортидаги ҳудуддан фоторепортаж\nНурхон Нафасов ва Ўзбекистон каратэ Миллий федерацияси атрофидаги низолар ҳали тугамади\nТанқидий мақолалар сабаб заҳарлангани айтилган қўқонлик блогер вафот этди


Home Page > Authority apparatus > Вакант\nНавоий вилоят ҳокимлиги ёшлар сиёсати, ижтимоий ривожлантириш ва маънавий-маърифий ишлар бўйича котибияти мудири\n1999-2002 йй. - Навбаҳор тумани “Табиат” корхонаси иш юритувчи ҳуқуқшуноси\n2002-2003 йй. - Навоий вилоят Табиатни муҳофаза қилиш қўмитаси назоратчи-ҳуқуқшуноси\n2003-2007 йй. - Навоий вилоят адлия бошқармаси Шартномавий-ҳуқуқий ишларни назорат қилиш бўлими етакчи маслаҳатчиси вазифасини бажарувчи, етакчи маслаҳатчиси, бўлим бошлиғи вазифасини бажарувчи, бўлим бошлиғи\n2007-2008 йй. - Навоий вилоят адлия бошқармаси Тадбиркорлар ҳуқуқларини ҳимоя қилиш бўлими бошлиғи вазифасини бажарувчи\n2008-2010 йй. - Навоий вилоят адлия бошқармаси Тадбиркорлар ҳуқуқларини ҳимоя қилиш бўлими бошлиғи\n2010-2011 йй. - Навоий вилоят ҳокимлиги ташкилий-назорат гуруҳи бош мутахассиси\n2012-2012 йй. - Навоий вилоят ҳокимлиги ташкилий-назорат гуруҳи бош мутахассиси\n2012-2013 йй. - Навоий вилоят ҳокимининг ёрдамчиси\n2013-2016 йй. - Давлат рақобат қўмитаси Навоий вилояти ҳудудий бошқармаси бошлиғи\n2016-2016 йй. - Навоий вилоят ҳокимлиги маъмурий масалалар, ҳуқуқни муҳофаза қилиш органлари фаолиятини мувофиқлаштириш, ўзини-ўзи бошқариш органлари ва ёшлар сиёсати бўйича котибият мудири в.б.\n2016 й. - ҳ.в. - Навоий вилоят ҳокимлиги ёшлар сиёсати, ижтимоий ривожлантириш ва маънавий-маърифий ишлар бўйича котибияти мудири


04-06-2019, Ўзбекистондаги БМТ вакиллиги\nБу йилги Бутунжаҳон атроф-муҳит кунининг мавзуси ҳаво ифлосланишига бағишланади. Бутун дунёда – катта шаҳарлардан кичик қишлоқларгача - одамлар ифлос ҳаво билан нафас олмоқда. Жаҳон соғлиқни сақлаш ташкилоти ҳаво сифати қоидаларига мувофиқ бутун дунёда ўнта одамдан тўққизтаси ҳавони ифлословчи моддаларга дуч келмоқда. Бу сайёрамиздаги умр кўриш давомийлигин пасайтирмоқда ва иқтисодимизга зарар етказмоқда.\nҲавонинг сифатини ошириш учун душманимизни билишимиз керак. Ҳавонинг ифлосланиши туфайли биз ҳар сафар нафас олганимизда ўпкамизда пайдо бўладиган кичик зарралар бизнинг ўлим ва касалликларимизга сабаб бўлмоқда. Бу зараларли моддалар кўп манбалардан келиб чиқади: ёқилғи манбаларининг транспорт учун фойдаланиш; кимёвий моддалар ва тоғ-кон саноати; чиқиндиларни очиқ осмон остида ёқиш; ўрмон ва далаларни ёндириш; ва шунингдек, ривожланаётган дунёда асосий муаммолар бўлган хоналарда таом тайёрлаш учун иссиқлик ёқилғисини ишлатиш кабилар бунинг сирасига киради.\nБу ифлосланган ҳаво ҳар йили тахминан 7 миллион одамнинг ўлимига сабаб бўлмоқда ва астма каби узоқ муддатли соғлиқ муаммоларини келтириб чиқарадиган кассаликларга ва болаларнинг ақлий ривожланишини камайтиради. Жаҳон банки маълумотларига кўра, ҳаво ифлосланиши ҳар йили жамиятга 5 триллион доллардан зарар келтирмоқда.\nАтмосфера ифлослантирувчи моддаларнинг кўпи ҳавони исиб кетишга олиб келади. Қора углерод бунинг мисолидир. Дизел двигателлар, чиқиндилар ва бошқа ифлосли ҳаволар нафас олаётганда жуда зарарли ҳисоблаанади. Бундай ифлослантирувчи моддаларни қисқартириш нафақат саломатликни яхшилайди, балки кейинги бир неча ўн йилликлар давомида глобал даражадаги иссиқлик даражасини 0,5 даражагача қисқартириши мумкин.\nҲавонинг ифлосланишини олдинини олиш икки томонлама имконият тақдим этади, чунки кўмир ёқадиган электр станцияларини камайтириш ва камроқ ифлословчи саноат, транспорт ва маҳаллий ёқилғиларни тарғиб қилиш ҳавони тозалаш ва иссиқхона газлари эмиссиясини камайтириш бўйича кўплаб муваффақиятли ташаббуслар тақдим этади.\nҲаво сифати яхшиланиши ва иқлим ўзгаришига қарши курашиш учун мўлжалланган бир қанча ташаббуслар мавжуд. Иқлим Ҳаракатлари Саммитида иштирок этаётган ҳар бир кишини сентябр ойида мен бундай мисоллардан туртки бериш учун чақираман. Халқаро ҳамжамиятнинг ҳаракат қилмаслиги учун ҳеч қандай сабаб йўқ. Бунга Монреал протоколи мисол бўла олади. Олимлар аҳолига ва сайёрамизнинг саломатлигига жиддий таҳдидни мавжудлигини аниқладилар, бу ҳолатда ҳукуматлар ва бизнес ташкилотлари озон қатламини муваффақиятли ҳимоялаш чора тадбирлари амалга оширдилар.\nБугунги кунда биз ҳам худди шундай фавқулодда инқирозга дуч келмоқдамиз. Тўғри ҳаракат қилиш вақти келди. Ҳукуматларга юборган хабарим аниқ: ифлослантирувчи манбаларни солиқ солиш; ёнилғидан олинадиган субсидияларни тугатиш; ва янги кўмир заводларини қурилишини тўхтатиш. Яшил иқтисодиётга кулранг иқтисод керак эмас.\nБутунжаҳон атроф-муҳит кунида мен барчани ҳаракат қилишга чорлайман, шунда биз нафас олишимиз осонланиши мумкин. Сиёсатчилар ва бизнесменларни ўз одатларимизни ўзгартиришга мажбур қилиш орқали биз ифлосланишни камайтиришимиз ва иқлим ўзгаришини бартараф этишимиз мумкин.


16:40 / 21.08.2019 2867 pdf Ўқиш режими + -\nҲозирги даврда ҳукм оятлари тафсири йўналишида ҳам янги китоблар ёзилмоқда. Уларнинг ичида Муҳаммад Али Соис раҳматуллоҳи алайҳининг «Тафсири оятил аҳком» ва Муҳаммад Али Собунийнинг «Равоъул баён фий тафсири оятил аҳком минал Қуръон» китоблари машҳур. Келаси сатрларда ушбу икки китоб ҳақида қисқача сўз юритишга ҳаракат қиламиз.\n1. «Тафсири оятил аҳком».\nБу китобнинг муаллифи мисрлик уламолардан Ислом шариати куллиясининг мударриси Муҳаммад Али Соис раҳматуллоҳи алайҳидир. «Тафсири оятил аҳком» китобининг асли куллия талабаларига ўтилган дарсларнинг йиғиндисидир. Шунинг учун ҳам китобнинг тартиби илмий услубдан кўра кўпроқ маъруза шаклига ўхшайди. Тўрт қисмдан иборат китоб «биринчи синф дарслари», «иккинчи синф дарслари» деб аталган. Китоб ўзига хос бўлиб, муқаддимасиз, биринчи дарснинг баёнидан бошланиб кетган.\nДарслар ҳам «фалончи сурадан» дея, тафсири ирода қилинган оятни келтириш ила бошланиб кетаверган. Тафсир қилинаётган оят сўзларининг луғавий маъноси, оятнинг нозил бўлиш сабаби, оят тафсири бўйича аввалги тафсирчиларнинг гапларидан намуналар келтирилган. Оятдан чиқадиган ҳукмлар ва ҳикматлар ҳам зикр қилинган. Китобнинг муқаддимаси ҳам, хотимаси ҳам, мундарижаси ҳам, уни нашр қилган нашриёт ҳам, нашр санаси ҳам зикр қилинмаган. Фақат «Муҳаммад Али Субайҳ» матбаасида чоп қилингани ҳақида маълумот бор, холос.\nЎзи дарслар маърузасидан иборат бўлган «Тафсири оятил аҳком» китоби чоп этилганидан кейин бошқа илм даргоҳларида ҳам дарс қилиб ўтилган. Жумладан, ушбу сатрларнинг котиби ҳам Либиядаги олий ўқув юртида таҳсил олаётган пайтида айни ушбу китобдан дарс олиш шарафига муяссар бўлган.\n2. «Равоъул баён фий тафсири оятил аҳком минал Қуръон».\nБу китобнинг муаллифи Суриянинг машҳур Ҳалаб шаҳрида туғилиб-ўсган олим шайх Муҳаммад Али Собунийдир. У киши бошқа кўплаб асарлари қатори «Равоъул баён фий тафсири оятил аҳком минал Қуръон» китобини ҳам Маккаи Мукаррамада яшаб, шариат куллиясида ишлаб турган пайтида ёзган.\nКитобнинг тақдимномасини Масжидул Ҳаромнинг хатиби ва Саудия Маориф вазирлигининг маслаҳатчиси шайх Абдуллоҳ Абдулғаний Хоййат ёзган ва китобга ҳамда унинг муаллифига мақтовлар айтган.\n«Равоъул баён фий тафсири оятил аҳком минал Қуръон» гўзал услуб, тартиб ва тил билан ёзилган китоблар сирасига киради. Икки жуздан иборат бу китобнинг боблари «муҳозара» – «дарс маърузаси» деб номланган ва йигирма олти муҳозарадан иборат. Ҳар бир муҳозарага ўзига хос ном ҳам қўйилган. Мисол учун, иккинчи муҳозара «Сеҳр тўғрисида шариатнинг мавқифи» деб аталади.\n20:00 / 24.08.2019 1155\n09:05 / 25.08.2019 1370\n2574 05:00 / 18.01.2017\n5627 05:00 / 18.01.2017\n1061 09:20 / 14.10.2019


Германия Бундестаги (парламент) ниқоб тақишга чекловларни жорий қилиш лойиҳасини маъқуллади. Қонун лойиҳасига кўра, давлат хизматчилари, судьялар ва ҳарбий аскарлар Ислом динига хос бўлган либослар ва бош кийимларни кийишлари тақиқланади. Агар қонун қабул қилинса, Германия Европанинг ҳижоб ва ниқобларни тақиқлаган бешинчи мамлакати бўлади.\nШундай қилиб, Бундестаг инсон танаси ва юзини тўлиқ ёпадиган либосларни тақиқлашни кўзда тутадиган қонун лойиҳасини маъқуллади, деб хабар қилмоқда Reuters агентлиги.\n«Интеграция, шунингдек, ўз қадриятларимизни аниқ белгилаб олиб, уларни тарқатишни англатади… Биз тасдиқлаган қонун лойиҳаси бунга ката ҳисса қўшади», — дея баёнот берган ГФР ИИВ раҳбари Томас де Мезьер.\nГермания ҳукмрон коалицияси баёнотида айтилишича, «диний ёки ғоявий ўраниш давлат мулозимларидан талаб қилинадиган бетарафликка зиддир». Қонун, шунингдек, текширувлар чоғида аёллар юзларини кўрсатишларини талаб қилади. Ҳужжат Бундесрат (федерал ерлар ҳукуматлари вакиллиги) томонидан тасдиқланиши керак. Шундан сўнг кучга киради.\nҲозиргача, Франция, Бельгия, Нидерландия ва Болгарияда шундай чекловлар амал қилади.\nГермания Европа тақиқ ҳижоб Ислом дини


Худованднинг жамоати — Dilkashradio.com\nАссалому алайкум ҳурматли радио тингловчи биродарлар. Сиздек ҳурматли радио мухлисларимиз билан яна радио қаршисида дийдор учрашиб турганимиздан бағоят миннатдормиз. Бугун микрофон қаршисида мен Ғолиббек. Худовандга шукур, ҳозирги кунда ватанимизда жамоатлар ва уй гуруҳларининг сони кундан кун ошиб бормоқда.\nҲа, айрим қийинчиликлар мавжуд, шунга қарамай Осмондаги Отамиз Ўзининг муҳим режаларини навбати билан амалга ошириб келмоқда. Кўпчилик биродарларнинг гапига қараганда ҳозирги кунда масиҳий биродарларга нисбатан бўлаётган қўвғинлар кўпчилик учун худдики саралаш вақтидек гап. Яъни Раббимиз Ўзи учун керакли инсонларни ажратиб олиш учун айнан шу муаммоларга руҳсат бермоқда.\nХудовандга шукурлар бўлсинки, Хушхабар янада кенгроқ тарқалмоқда. Бу эса ҳар бир масиҳийнинг олий мақсадидир. Шундай экан, уй гуруҳларининг хизмати нималардан иборат бўлиши лозим? Яъни янада юқорироқ мақсадларга эришиш учун биз нималарни амалга оширишимиз керак? Эсингизда бўлса, Муқаддас Руҳ Исо Раббимизнинг шогирдлари устига тушганидан сўнг илк жамоатлар пайдо бўлди.\nУлар бошидан бошлаб қуйидаги ишларга астойдил берила бошладилар. Ҳаворийлар мактуби 2:38-47. Келинг азиз радио тингловчи биродарлар, ҳар бир оятга алоҳида эътиборимизни қаратсак. 38 оятда асосан Хушхабар айтилишига эътибор кўпроқ қаратилган. 41 оятда эса одамларни сувга чўмдириб имонга келтириш ҳақида гапириб ўтилган. 42 оят Муқаддас Каломдан таълим бериш ҳақида гапиради.\nҲамдўстлик ва нон синдириш ҳамда ибодат қилишга катта эътибор қаратилган. 43 оят Муқаддас Руҳнинг кучи билан бир-бирларига ва муҳтожларга ёрдам бериш, 44 ва 45 оятларда эса муҳтож биродарларга моддий ёрдам бериш ҳақида гапирилган. 46 оят эса ҳар куни биродарлар бир-бирининг уйида учрашиб туришганлиги ва бирга овқатланганлиги ҳақида бизларга гапиради.\nВа энг охирги оят асосийси десак ҳам бўлади. Барча биродарлар Худовандни улуғлаб Унга шукроналар айтишган эдилар. Мана азиз радио тингловчи биродар, илк жамоатларнинг кундалик амалга оширган ишларининг қисқача тавсилоти. Бу айтганларимизни биз ўз ҳаёлимиз орқали тўқиб сизларга етқазмадик. Муқаддас Китоб менга ва сизга, ҳар биримизга шу ҳақида гапиряпти.\nШундай экан азизлар, илк жамоатларнинг қилган ишлари ҳозирги кун жамоатларига ҳам тегишлидир. Отамиз Худованднинг мақсадлари орадан вақт ўтиши билан ўзгармайди. У бизларни ҳам шундай улуғ ишларда қатнашишимиз учун чорламоқда. Азиз радио тингловчи мухлислар, Муқаддас Каломда жамоатларнинг мақсадлари, фаолияти ва таълимотлари ҳақида кўплаб маълумотлар мавжуд. Доимо ўқиб, ўрганиб, ўзимизга керакли маслаҳатларни олиш учун ҳаракатда бўлайлик. Шу билан бирга азизлар, Худованднинг жамоатини бошқариш учун Худованддан донолик сўрайлик. Яна эфир орқали учрашгунча хайр саломат бўлинглар.\nЎзаро бирликни ўстириш 2 қисм\nЖамаотда имоннинг ифодаланиши\nНотўғри маслахат ёмон оқибатларга олиб келиши мумкин


Филиппинга ҳафтадаги иккинчи тўфон ҳамла қилмоқда\n09:06 / 18.10.2016\n18 октябрда Филиппиннинг шимолий Лузон оролларига Haimi (Ҳайми) бўрони етиб келди. Кучли шамол ва сурункали жала қуйиши сабаб тоғли туманларда ер кўчкилари содир бўлиш хавфи тобора ортиб бормоқда, дея хавотир билдиришган метеорологлар.\nХабарларга кўра, яқин 12-24 соат давомида бўрон кучайиб, даҳшатли тўфонга айланиши ва унинг шамол тезлиги соатига 240 кмни ташкил этиши мумкинлиги тахмин қилинаяпти. CNN телеканалининг маълум қилишича, ҳозирда довул кучи 4 даражали деб белгиланган. Бу энг хавфли тоифадан бироз кучсизроқ деганидир.\n"Мазкур бўрон жуда кучли бўлгани ва жиддий ёғингарчиликни олиб келиши сабаб, унинг марказига дуч келган ҳудудларда жиддий талофатлар бўлиши аниқ", дейди CNN об-ҳаво мутахассиси Taylor Ward.\nШундан сўнг, Haimi шимоли-ғарб томон ҳаракатланишда давом этиб, 21 октябрь кечга бориб, Хитой соҳилларига етиб келиши айтилмоқда.\n"Ҳозирги ҳолатга кўра, тўфон Ҳонг Конг шарқидаги Гуангдонг вилоятига ёпирилади, бироқ унинг йўналиши кутилмаганда ўзгариши мумкин", - дейди Ward.\nТаъкидланишича, Haimi (Ҳайми) бир неча кун ичида Филиппинда рўй бераётган иккинчи даҳшатли довулдир. Бундан аввал, Sarika (Сарик) тўфони ҳам Манила шимолидаги архипелагдан ўтиб, Хитойнинг Хайнань оролида кучли ёғингарчиликларга сабаб бўлган эди.\nСинхуа агентлигининг хабар қилишича, 17 октбрдан бери Хитойнинг тўфон ҳукм сураётган минтақаларидаги мактаблар ёпилган.\nФилиппин Хитой тўфон довул Сарика Ҳайми


Эрдўғон Порошенко билан ўтказилган матбуот-анжуманида ухлаб қолди\n10:38 10.10.2017 (Янгиланган 19:28 10.10.2017) Ҳавола олиш\nТуркия раҳбари уйқи билан анча олишган бўлса-да, қайсидир сонияда эснади ва кўзларини юмиб олди\nТОШКЕНТ, 10 окт — Sputnik. Туркия президенти Ражаб Тойиб Эрдўғон Украина раҳбари Петр Порошенко билан ўтказган биргаликдаги матбуот-анжуманида мудраб ўтирди, деб хабар қилди Спутник Қирғизистон нашри.\nВидеоёзув Sputnik Туркия томонидан Twitterда эълон қилинган.\nКадрларда қайд этилганидек, Порошенко нутқ сўзлаётган вақтда Эрдўғон ухлаб қолмаслик учун курашган, аммо барибир бир неча марта эснаган ва қайсидир сонияларда кўзларини юмган.\nҲамкасбининг ҳолатини сезган Украина раҳбари қўли билан столни тақиллатган ва Эрдўғонни уйғотишга ҳаракат қилган.\nЭслатиб ўтамиз, Туркия президенти Тойиб Эрдўғон душанба куни Киевга расмий ташриф уюштирган ва Петр Порошенко билан учрашув ўтказган эди. Икки давлат раҳбарлари бир нечта ҳужжатлар, хусусан, 2017-2019 йилларда иккиёқлама муносабатларни ривожлантириш бўйича ҳаракатлар режасини имзолашган. Ҳамкорликда ўтказилган брифинг чоғида Эрдўғон Украина яхлитлигини қўллаб-қувватлашини айтган.


Илон Маск ўзининг Hyperloop тизимини қурмоқчи\n09:03 / 05.08.2017\nHyperloop тезюрар транспорт ғоясини таклиф қилган Tesla ва SpaceX компаниялари раҳбари Илон Маск бу тизимнинг ўз вариантини қуришга қарор қилди. Бу ҳақда тадбиркорга яқин бўлган манбага иқтибос келтирган ҳолда Bloomberg ахборот агентлиги хабар бермоқда. Hyperloop’нинг ўз вариантларини Маск компанияси билан бевосита боғлиқ бўлмаган икки компания яратмоқда.\nМаълум қилинишича, Маск ўзининг Boring Company компанияси ёрдамида нафақат туннеллар бурғиламоқчи, балки Hyperloop тизимини қурмоқчи. Маскнинг SpaceX компаниясига Hyperloop савдо маркасига ҳуқуқлар тегишли бўлиб, ундан бошқа компанияларга қарши ном учун баҳсларда фойдаланиш мумкин.\n2017 йил июлида Маск АҚШ ҳукуматининг Hyperloop ер ости тизимини яратишга "оғзаки тасдиғини" олганини маълум қилганди. Бу ер ости тизими Нью-Йоркдан Вашингтонга йўлни 29 дақиқада босиб ўтишга имкон беради. Бироқ маҳаллий ҳукумат Маскнинг бу сўзларини шубҳа остига олган.\nМаск Hyperloop ғоясини 2013 йилда маълум қилган ва буни тадбиркорларни бу лойиҳани муҳокама қилиш ва амалга оширишга жалб қилиш истаги билан тушунтирган. Ўшанда у бундай тизимни яратишга вақтини кетказмаслигини, чунки барча эътиборини SpaceX ва Tesla’га қаратмоқчилигини айтган.\n2016 йил охирида Маск туннеллар бурғилаш ва бу жараённи тезлаштириш усуллари билан шуғулланувчи The Boring Company компаниясини яратишини эълон қилган. Тахминларга кўра, бу туннелларда тирбандликларни тез енгиб ўтиш учун автомобилларни аравачаларда ташувчи тизим пайдо бўлади.\nHyperloop тизими юк ва одамларни қисман вакуумга эга қувурларда жойлашган капсулалар ёрдамида ташишни кўзда тутади. Бу назарий жиҳатдан соатига 1200 км тезлик билан ҳаракатланишга имкон беради.\nҲозир бундай тизимни яратиш билан Hyperloop Transportation Technologies ва Hyperloop One шуғулланмоқда. Hyperloop One’га россиялик тадбиркор Зиёвудин Магомедов сармоя киритган. Яқинда бу тизим синови вақтида капсулани соатига 310 км гача тезлаштиришга эришилди.\nМаск компанияси Hyperloop’нинг ўз версиясини яратмоқчи эканлигини тасдиқлади.\n"Биз бошқа компаниялар муайян тараққиётга эришганидан хурсандмиз, бироқ биз яқин орада бу лойиҳани тезлаштиришни истаймиз. Биз Hyperloop’нинг ўз версияларини яратаётган бошқа ташкилотларни қўллаб-қувватлашга тайёрмиз ва улар буни ҳалол амалга оширгунларига қадар уларга бизга тегишли номдан фойдаланишни тақиқламоқчи эмасмиз", деб айтилган компанияда.


Халқимиз фаровон яшаши керак! | Ўзбекистон Халқ демократик партияси\nХалқимиз фаровон яшаши керак!\n2020-01-29 13:01:20 2757\nДунё мамлакатлари қаторида жаҳон ҳамжамиятига интеграциялашиб бораётган мамлакатимиз демократик ҳуқуқий давлат барпо этиш, фуқаролик жамиятини ривожлантириш сари салмоқли қадамлар қўймоқда.\nМуҳтарам Президентимизнинг парламентга Мурожаатномаси хорижий давлатлар сиёсатшунослари, ватандош олимлар, оддий фуқаролар томонидан ҳам қизиқиш билан ўрганилмоқда. Бу мурожаат ижтимоий-иқтисодий ислоҳотлар билан бир қаторда сиёсий ислоҳотлар ҳақида ҳамдир.\nМурожаатномада турли соҳаларда амалга оширилиши зарур бўлган вазифалар қаторида аҳоли даромадлари ҳақида очиқ маълумотлар келтирилди.\nМамлакатимизда ижтимоий ҳимоя ва ёрдамга муҳтож аҳоли қатламига кам даромадлилар, кўп болали оналар, ногиронлар, ёлғиз қариялар, доимий иш билан таъминланмаганлар киради. Ҳар қандай жамиятда аҳолининг бундай тоифалари у ёки бу даражада учрайди. Адолатли жамият ҳамиша уларни ҳимоя қилишни ўз зиммасига олади. Шунинг учун ҳам Ўзбекистон мустақилликка эришганидан кейин кучли ижтимоий сиёсат юритди. Ижтимоий соҳага эътибор ҳозирги пайтда ҳам давлат сиёсатининг устувор йўналишларидан бири ҳисобланади.\nЛекин йиллар давомида тирикчилик учун етарли даражада даромад тополмайдиган қатлам ҳақида маълумотлар очиқланмай келарди. Гўё биз тан олишни истамас эдик. Ваҳоланки, муаммони бекитиш билан ҳал этиб бўлмас экан. Давлатимиз раҳбари оғриқли муаммоларни очиқ айтиб, уларга ечим топиш учун курашиш ташаббусини илгари сурди.\nХусусан, Мурожаатномада камбағаллик, аҳоли даромади, иш ўринлари яратиш масалалари хусусида фикр билдирилди. Одамларни камбағалликдан чиқариш учун янгича тизим, аниқ дастур асосида ишлашимиз кераклиги айтиб ўтилди.\nМаълумотга кўра, тирикчилик учун етарли даражада даромад топа олмайдиган, яъни камбағал тоифага кирувчилар мамлакатимизда жами аҳолининг 12-15 фоизини ташкил этаркан. Халқ демократик партияси шу тоифага кирувчи аҳолини қўллаб-қувватлаш, уларнинг ҳаётга мослашувчанлиги, малакаси ва ижтимоий-иқтисодий фаоллигини ошириш бўйича қатор вазифаларни белгилаган. Юртимизда яшаётган ҳар бир одам ҳеч бўлмаганда тириклик учун энг зарур эҳтиёжларни қаноатлантиришга етадиган даражада даромадга эга бўлиш имконияти ва ҳуқуқидан фойдалана олиши муҳим. Партиямиз бу масалага жуда принципиал қарайди.\nҲаёт ҳамиша ҳаракатда. Айниқса, глобаллашув даврида ўзгаришлар шиддат билан кечмоқда. Ўзгариш ва янгиланишларга мослашолмаган инсон турмушда албатта қийинчиликларга дуч келишига гувоҳ бўлмоқдамиз. Жамият доимо олдинга интилаверар экан, у билан бирга онг ҳам тинимсиз ўзгариб бораверади. Бу тушунарли масала.\nАммо яна бир масала борки, камбағал одам ўз-ўзидан ўзгара олмайди, қуруқ даъват билан муаммоларни енгиб ўта олмайди. Давлат ва жамитя унга ёрдам қўлини узатиши, имконият яратиб бериши лозим. Давлат раҳбари давлат олдига шу вазифани қўйди. Яъни, энди камбағал инсонлар ҳаётда ўз йўлини топиши учун турли йўллар билан кўмак кўрсатиладиган бўлди.\nИслоҳот ким учун қилинади?\nЖамиятнинг муайян қисми учун эмас, албатта, ҳар бир инсон.\nКамбағалликни бартараф этиш шу тоифадаги инсонларни фаоллаштириш орқали бўлади. Ислоҳотлар масъулиятининг бир томони фуқаро зиммасига ҳам тушади. Давлат ва жамият кўмак бериши айни пайтда инсоннинг ўзи ҳам юксалишга интилиши зарур. Мурожаатномада илгари сурилган ғоя шу жиҳати билан ҳам аҳамиятли, деб ўйлайман.\nМамлакатимизда давлат бюджетининг асосий қисми айнан ижтимоий соҳага йўналтирилган ва бу қатъий қоидага изчил амал қилиб келиняпти. Лекин бугунги реал ҳаётимизда ҳар бир фуқаронинг дунёқарашини ўзгартирмас эканмиз, кўзланган натижага эришиш мушкул.\nШу билан бир қаторда фуқароларнинг даромад топишларига халақит қиладиган омилларга қарши курашишимиз зарур. Турли бюрократик тўсиқлар, иқтисодий ноҳақликларни тугатиш бўйича қонуний асослар мустаҳкамланиши керак.\nПрезидентимиз қайд этганидек, “ҳамма ҳам тадбиркор бўла олмайди”, шу боис бу гуруҳдаги инсонларнинг муайян қисми учун давлат буюртмаси асосида ишлайдиган касаначилик уюшмалари ташкил этиш орқали муаммони енгиллаштириш мумкин.\nУмумий хулоса сифатида Президент Мурожаатномасида илгари сурилган вазифалар халқимиз тақдирида тарихий бурилишга асос бўлади, деб айтишга ҳақлимиз.\nПрезидент илгари сурган ташаббуслар парламентнинг масъулиятини янада оширади (видео)


Саид Аҳмад. Ялпиз ҳиди (ҳикоя) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Ялпиз ҳиди (ҳикоя)\nКупе эшигини очишим билан оғзига сўрғич кийгизилган сут тўла шишани кафтлари орасига олиб иситиб ўтирган хотинни кўрдиму нима қилишимни билмай, туриб қолдим.\nХотин ҳам аввал эсанкираб, кейин майингина кулиб қўйди. Унинг бу хил, ҳар қандай эркак қонини кўпиртирадиган шайтон кулгичини илгари ҳам бир кўрган эдим. Танимдан сон-саноқсиз чумоли ўрмалагандек, ғалати сесканиш билан чамадончамни ўриндиққа қўйдиму яна хотинга қарадим. Унинг тиззасида йўргакланган бола. Поезд ғилдирагининг товушига қулоқ солиб, нималарнидир ўйлаётганга ўхшарди. У менга қарамай қўлидаги сут тўла шишачани столчага қўйди-да, болани тиззасидан олиб, ёнига авайлаб ётқизди. Ҳамма ёқни ялпиз ҳиди тутиб кетди.\nУ ёқ-бу ёққа қарадим. Дарҳақиқат, столчада бир даста чўл ялпизи ётарди. Нима қилишимни, нима дейишимни билмайман. Хотин ҳам бетимга қараёлмайди. Назаримда, бу хотиннинг бутун вужуди сирга, кўзлари сеҳрга тўла эди.\n…Мен у билан бурноғи йили саратон кунларининг бирида автобусда учрашган эдим. Бувайдадан автобусга чиққанимда ёнимда бир жувон ўтирарди. Сал йўл юришимиз билан иссиқина нафас бўйнимга урилгандек бўлди. Йўқ, нафас эмас, атиргулнинг бағридан чиқадиган аллақандай беғубор ҳид эди у. Қарасам, ёнимда ўтирган хотин елкамга бошини қўйиб, ухлаб қопти. Қўлидаги шоҳи тугунчаси оёғим тагига тушибди. Бир қўлимни аранг чўзиб тугунчани ердан олдиму уни уйғотиб юбормаслик учун қимирламай ўтиравердим. Автобус бир силкинди. Хотинининг боши сирғалиб кўкрагимга тушди. Ўримга илинмай қолган соч толалари томоғим тагига келиб қолди. Шунда димоғимга ялпиз иси урилди. Хотиннинг қулоғида сўлиб қолган ялпиз шохини кўриб қолдим.\nКўпчилик ўртасида бегона аёл кўкрагимга бош қўйиб кетишидан ҳижолат тортиб, уни уйғотмоқчи бўлдим. Секин қулоғига пичирладим.\n— Кўзингизни очинг, яхши эмас.\nХотин кўзини очмади, ингради. Ичидан аламли бир нидо чиққандек бўлди. Бахмалдек юмшоқ лаблари аранг қимирлади-ю, сув, дея олди, холос.\nЭнди билдим. Хотин бехуш бўлиб қолган экан. Орқамда ўтирган чол дашном берди.\n— Ука, келинни пастга олиб тушинг, кўнгли беҳузур бўлаётганга ўхшайди.\nУйланмаган бўйдоқ эдим. Бу гап қулоғимга ҳам ғалати, ҳам аллақандай хуш ёқадиган бўлиб эшитилди.\nБу гап ёнверимдагиларнинг қулоғига етиб, бирпасда автобус ичи шивир-шивир бўлиб қолди. Кимдир тез кетаётган автобусда чайқала-чайқала олдинга интилди-ю, энгашиб шоферга нимадир деди. Автобус тўхтади.\n— Ука, келинни иссиқ кунда қийнаб қўйибсиз. Пастга тушиб, сув бўйида пича дам олиб ўтиринг. Келаси автобусда етиб оларсизлар.\nНима бўлаётганини билмасдим. Ҳамманинг кўзи менда. Беихтиёр хотинни суяб пастга олиб тушарканман, қулоғимга бир гап чалиниб қолди:\n— Эрининг бедаволигини қаранг, ўзи ойдеккина экан, дарди борга ўхшайди. Эри ўлгур мунча лапашанг бўлмаса.\nҲамма ёғимдан тер чиқиб кетди. Бу менинг хотиним эмас, сизларга ўхшаган оддий йўловчиман, деб бақириб юборгим келди. Аммо елкамга осилган нозик қўллар бунга монелик қилаётгандек индаёлмасдим.\nАвтобус мени мутлақо нотаниш, лекинига қараганнинг кўзини куйдирадиган ҳусни бир жаҳон аёл билан йўлга ташлаб кетди.\nСаратон осмондан олов пуркаб турибди. Учкўприк йўлидаги толларни биласиз. Охири кўринмайдиган асфальт йўл худди поёни йўқ соябон аравага ўхшайди. Ҳавонинг димлигидан тол барглари ҳам қимирламасди. Белбоғимни ечиб, ариқ бўйидаги чим устига ёздим-у, уни ўтқаздим.\nХотин эшитилар-эшитилмас деди:\n— Нафас ололмаётибман. Шабадароқ жойга олиб боринг.\nБу ташвишни ўзимга қаёқдан орттирдим, дедим-у малол келгандек унинг оппоқ билакларидан ушлаб турғиздим-да, бир қўлимни белидан ўтказиб (бошқа иложим ҳам йўқ эди), сув ёқалаб олиб кетдим.\nАтроф жимжит. На қуш учади, на одам ўтарди. Бўй баравар қамишлар қилт этмайди. Ялангликроқ жойга келиб тўхтадик. Хотин сал ўзига келди.\n— Вой-е, кўкрагимга шамол тегди-я!\nУнинг тилга киришидан севиниб кетиб, аста ўтқаздим. Аммо у ҳали ҳам астойдил ўзига келмаган эди. Оёқларини сал букиб, тиззамга бош қўйиб, ярим очиқ кўзларини сўнгсиз осмонга тикканича қимирламасди. Киши билмас унга қарайман. Киприк демаган қора духобанинг ўзи. Айниқса чиннидек оппоқ юзида янада қорайиб турарди. Қоши тўмтоқроқ. Оралиғидаги билинар-билинмас ўсма изи, иягидаги тарикдек холи, бўйнида қимирламай туриб қолган тер томчилари бемалол кўриниб турарди. Ич-ичимдан, бу бахт қайдан келди, деб қўяман.\nАёлнинг қўли қимирлади. Гиёҳларни тимирскилаб, бирини узди. Бу чўл ялпизи эди. Уни димоғига олиб борди-да, бир ҳидлаб, менга узатди. Ҳидладим. Ана шундагина мен бахтни эмас, бахт мени топганига ишондим. Бутун олам ялпиз ҳидига тўлиб кетди. Бир-биримизга тикиламиз. Аммо на ундан, на мендан садо чиқади. Бир-биримиз билан кўзларимиз гаплашаётганга ўхшарди. Унинг кўзларини кўрмагансиз. Ҳали ҳеч бир инсон боласи бунақа кўз кўрмаган.\nБилмадим, шу алфозда қанча вақт ўтирдик, Ҳар қалай, подадан моллар қайтаётган маҳал эди. Бузоқларнинг аянчли маъраши қулоғимга эшитилгандек бўлди.\nНима бўлди-ю, хотин сапчиб ўрнидан туриб кетди. Тугунини қўлига олди.\nЭнди унинг қошлари чимирилган, қилмишидан аламзададек кўринарди. Биламан, бехушлик бегона кишининг тиззасига бош қўйишга мажбур қилганидан қаттиқ изтироб чекяпти. У кимнингдир хотини. Бу беҳушлик уни не кунларга бошлаши мумкин. Аммо у менинг унақа бемаъни кишилардан эмаслигимни билганда эди, бу хил хаёлларга бормасди. Бола бўлиб номард хаёлларга бормаганман. Шайтоннинг сўзига кирмаганман. Буни хотин билмасди. Кўзида қўрқинч ва андиша олови ёняпти.\nКетдик. Тол тагида автобус кутяпмиз. У бетимга қарамайди. Қовоғи солиқ. Унга ҳатто жаҳл ҳам ярашарди. Ҳар зардали қарашида вужудим ўртаниб кетарди.\nАвтобус келганда пиллапояга оёқ қўяр экан, яна бир марта қаради. Бу қарашда мени эрмак қилишми, раҳмат айтишми — билиб бўлмайдиган бир ифода бор эди.\nҲали-ҳали бу қарашнинг маъносига етолмадим. Бугун вагон купесида унга яна дуч келдим. У яна кулди. Бу майин кулгиси мени яна хаёлга солди. Нега кулади? Эрмак қиляптими?\nПроводник иккаламизга ҳам бир стакандан чой келтириб қўйди. У стакандан чой ҳўплаб туриб, вагон силкинишидан қалқиб кетдими, куламан деб шундай қилдими, ҳар қалай, атлас кўйлагига чой тўкилди. Менга қаради.\n— Эслаб ҳали ҳам кулиб юргандирсиз?\nБу гапнинг маъносига етдим.\nЯна жим кетдик. Деразадан боғлар ўтяпти. Симёғочлар бир-бирини қувяпти. Икковимиз ўтмиш хаёллари билан бандмиз. Охири сабрим чидамай сўрадим.\n— Энди тузалиб кетдингизми?\n— Ҳа, тузалиб кетдим. Бунинг учун сизга раҳмат айтишим керак эди. Ҳали ҳам бўлса айтиб қўйиш — қиёмат қарзим. Раҳмат. Виждонли йигит экансиз. Биласизми? — у менга бир оз тикилиб турди-да, кулимсираб қўйди. — Сиз ўшанда бахтингизни йўқотгансиз.\nҲайрон бўлдим. Унга савол назари билан боқдим.\n— Билмадим, — деди у кўзларини ерга қадаб. — Балки адашаётгандирман. Эҳтимол, бир фалокатдан қутулгандирсиз? Эҳтимол, мен бахтимни топгандирман? Эҳтимол, бахтимни йўқотгандирман? Билмайман. Ҳар қалай, ўшанда ё мен синовдан ўтдим, ё сиз синовдан ўтдингиз. Ўша пайтда мен одам боласига ишонмас эдим. Тасодифдан ўргилайки, ўшанда сизга йўлиқдим. Агар бошқа кишининг қўлига тушганимда бир умр виждон азобида қолиб кетармидим…\nХотиннинг кўзи жиққа ёшга тўлди. Бир киприк қоқса, оппоқ юзларини ёш ювиб кетади. Аммо у киприк қоқмади. Сўнгсиз қора кечаларни бағрига сиғдирган бахмал кўзлар бу ёшларни шимиб кетгандек бўлди.\nЭнди у кўзёшсиз, унсиз йиғларди.\nУ яна тилга кирди. У гапирарди-ю, овози титрарди.\n— Болам ҳурмати, ишонинг, мен ўша куни ёмон ният билан кўчага чиққандим. Мени сиз ўлимдан қутқардингиз. Қаттиқ алам ўтган эди ўшанда.\nУнинг тушуниб бўлмайдиган гаплари яна ҳайрон қилиб қўйди мени.\n— Ҳайрон бўлманг. Хотин киши қаттиқ ўч олади. Сиз эркаклар аёл зотининг иродаси бўш бўлади, ҳар қандай хўрликка чидайверади, деб ўйлайсиз. Йўқ, асло унақа эмас. Мен ҳам эримдан ўч олмоқчи эдим.\nХотин дераза тарафга қараб жим бўлиб қолди. Поезд катта бир кўприк устидан гувиллаб ўтиб кетди. Сал нарироқ бориб гудок берди. Йўл пастлашаётганидан купе эшиги сирғаниб очилиб кетди. Ўрнимдан туриб беркитиб қўйдим. Хотин яна ўгирилди.\n— Биласизми, ўртада ҳурмат, андиша бўлмаса, эр-хотинлик уй зиндон бўлади. Айниқса, орага хиёнат ораласа тамом.\nУ ҳам алам, ҳам изтироб билан менга икки йилдан бери жумбоқ бўлиб, хаёлимни банд қилиб юрган сирни оча бошлади.\n— Эримни яхши кўриб текканман, чиройли йигит эди. Кўп қизларни куйдирган. Анча-мунча ўртача қизларга қайрилиб ҳам қарамасди. Эрталаб уйдан чиқиб кетаётганда орқасидан тамоша қилиб қолардим. Кечқурунлари икки кўзим кўчада эди. У эшикдан уйимга офтобга ўхшаб кириб келарди.\nАна шундоқ эр менга хиёнат қилди. Жазман орттирди. Биласизми, севган кишинг, дунёда ягона бахтим деб билган кишинг хиёнат қилса чидаб бўладими? Ахир бутун умримни унга бағишлаган бўлсаму, келажак бахтимни усиз тасаввур қилолмасаму, менга хиёнат қилса. Бунга чидаб бўлармиди. Лекин бутун кучимни, бутун сабримни бир жойга жамлаб чидадим. Уни инсофга чақирдим. Бўлмади. Ҳис-у туйғуларимни оёқ ости қилган киши олдида кўз ёши тўкишга ғурурим йўл бермади. Бундай қилолмасдим ҳам. Унинг жазмани олдига бориб, эримни тинч қўй дейишга ҳам ғурурим йўл бермади.\nБутун вужудимни ўч олиш ҳисси қамраб олди. Ўзимни ўлдирмоқчи бўлдим. Майли, шу ўлимим билан уни виждон азобига ташлаб кетаман. Бу доғ уни ўла-ўлгунча қийнасин, дедим.\nШу ният билан уйдан чиқдим. Йўлда кета туриб ҳар хил хаёлларга бораман. Нимани ўйласам ҳам, эримдан қасос олишга бориб тақалар эди. Ана шунда сиз пайдо бўлдингиз. Бўлмаса, билмадим нима бўларди. Қабримдан шу пайтгача икки марта гиёҳ кўкариб чиқармиди.\nУ юзларини икки қўли билан тўсиб, ўксиб йиғлаб юборди. Уни юпатишга сўз тополмасдим.\nХотин инграган товушда деди:\n— Кечиринг. Сиздан умр бўйи миннатдор бўлиб яшайман. Хотинингиз қандоқ бахтли экан, — унинг бу гаплари жуда узоқдан эшитилаётганга ўхшарди. Жаҳл билан унинг кўзларига қарадим. Энди у кўзларда андиша излари йўқ эди. Аллақандай нур порлаб турарди.\n— Қайси бахтли қиз экан у сизни севган. Бу гапларимга ҳайрон бўлманг. Мен энг аввал вафодор одамни, номусли одамни бахтли дейман. Бахт тушунчасини ўйлаганимда даставвал номус, вафо кўринади. Мана шу икки нарса бўлмаса дўст дўстнинг, эр хотиннинг, хотин эрнинг кўзини ўяди. Агар мен шоир бўлсам, ёзувчи бўлсам, вафо ҳақида, инсон номуси ҳақида китоб ёзиб чарчамасдим.\nБу хотиннинг гаплари мени ўйлантириб қўйди. Унинг бу гаплари чин ҳақиқат эди. Инсонни жасоратга, хайрли ишларга етаклайдиган шу эмасми?!\nУ кичкинагина разъездда тушиб кетди. Кўнглида тугилиб ётган армонини тўкиб, бағрини эзиб ётган тошни ирғитиб ташлаб, қушдек енгил бўлиб, манзилида тушиб қолган эди.\nКупега қайтиб кирдим.\nСтолча устида ялпиз ётарди. Олиб ҳидладим.\nАна шундан бери қайда ялпиз кўрсам, у кекса толлар соя ташлаган Бувайда йўлларини кўраман. Бу йўллар бир нопок эр жабрини тортган, шу жабр-алам қасосга етаклаган дилбар, дилбару қайсар, бир сўзли жувонни эслатади.\nУ эрини ташлаб кетдимикин? Ташлаб кетгандир. Ундан қасос олдимикин? Ташлаб кетишдан ортиқ қасос бўлмайди-ку!\nЯлпиз ҳиди менга ана шуларни эслатиб қўйди.\nФарғона, 1960 йил.\n← Аввалги Аввалги Саид Аҳмад. Тўлқинлар (ҳикоя)\nКейинги → Кейинги: Саид Аҳмад. Зумрад (ҳикоя)


05 апрел 2020, Тошкент вақти: 15:43\nTуристларга экскурсоводлик хизмати кўрсатиш учун изн лозим.\nЎзбекистонда экскурсия хизматларини ўтказаëтган шахс 1 апрелдан бошлаб махсус сертификат олиши лозим¸ акс ҳолда экскурсовод лицензиясиз фаолият олиб борган шахс сифатида жазоланади. Бу ҳолат Ўзбекистон Вазирлар маҳкамасининг 13 март куни қабул қилинган “Туризм билан боғлиқ фаолиятни ривожлантириш ва янада такомиллаштириш“ тўғрисидаги қарорига асосан жорий қилинди.\nTуристларга экскурсоводлик хизмати кўрсатиш учун 1 апрелдан бошлаб изн расмийлаштирилиши лозим.\nИлгари саёҳларга экскурсоводлик хизматини кўрсатаëтганларга бундай талаб қўйилмаган эди.\nУларнинг ўрта-махсус маълумот эгаси бўлиши ва туризм соҳасида 3 йиллик иш тажрибаси экскурсоводлик қилиш учун асос бўлган.\n“Ўзбектуризм” миллий компаниясининг исмини айтмаган мулозимининг Озодликка билдиришича¸ Ўзбекистон Вазирлар маҳкамасининг 13 март куни қабул қилинган қароридан мақсад туристларга хизмат кўрсатаëтган экскурсовод-гидлар маъсулиятини ва улар устидан назоратни оширишдир.\n- Гид ëки экскурсоводлар 60-қарорга кўра бундан буëн малака серификати олиши шарт. Бу сертификатлар икки йил муддатга берилади. Бу сертификат берилишидан олдин экскурсоводнинг Ўзбекистон тарихи ҳақидаги билимлари махсус комиссия тарафидан текширилиб имтиҳон қилинади¸ деб билдирди “Ўзбектуризм” миллий компаниясининг исмини айтмаган мулозими Озодлик билан суҳбатда.\nСуҳбатдошга кўра, Ўзбекистонда махсус рухсатномасиз экскурсия ўтказишга барҳам берилгани ижобий ҳолатдир.\n- Бу соҳада билимсиз ва ўткинчи шахсларнинг маъсулиятсиз фаолият олиб боришига олтмишинчи қарор барҳам берди. Шу билан бирга бу қарорда нафақат “Ўзбектуризм”да ишлайдиган ходимлар¸ балки ўз низомида туризм фаолияти ëзилган ширкатларга ҳам экскурсия ўтказиш изни берилди¸ дейди суҳбатдош.\nВазирлар маҳкамаси 13 март куни қабул қилган “Туризм билан боғлиқ фаолиятни ривожлантириш ва янада такомиллаштириш“ қарорида хусусий тадбиркорларга Ўзбекистон тарихида илк бор туристларга экскурсия ташкил қилиш ҳуқуқи ҳам берилган.\nШу пайтгача бу ҳуқуқ “Ўзбектуризм” миллий компанияси монополияси бўлиб келган эди.\nАйни пайтда, Озодлик суҳбатлашган сайëҳлик ширкати вакиллари бу монополиянинг давом этаëтганини таъкидлашди.\nФарғонада оилавий меҳмонхона очган 38 ёшли тадбиркор Муҳаммадëрнинг айтишича¸ бундан буëн экскурсия хизматини амалга оширмоқчи бўлган ширкатлар “Ўзбектуризм” миллий компаниясига пул ўтказиб ўз ходимларини ўқитиб олишга мажбур:\n- Олдин бунақа эмас эди. Ҳозир биз ўз ходимларимизни “Ўзбектуризм” таълим марказида ўқитиб сертификат олиб беришимиз лозим. Олтмишинчи қарор шуни талаб қилади. Бу қарорга кўра, “Ўзбектуризм”дан сертификат олмаганларнинг экскурсия ўтказиши мумкин эмас¸ дейди суҳбатдош.\n“Ўзбектуризм” миллий компаниясининг исмини айтмаган мулозимининг Озодликка билдиришича¸ экскурсоводларнинг ўқиб сертификат олиши қонуний талаб:\n- Буни биз эмас Вазирлар маҳкамасининг қарори талаб қилади. Экскурсоводларни ўқитишни 10 апрелдан бошлаймиз¸ дейди суҳбатдош.\nОзодлик суҳбатлашган сайëҳлик ширкати вакиллари эса вазирлар маҳкамаси қарорининг биринчи апрелдан кучга киргани боис экскурсия ўтказмоқчи бўлган ходимлар ҳуқуқий муаллақ ҳолда қолишмоқда.\n10 кундан кўпроқ вақт давомида экскурсоводлар Ўзбекистон қонунлари асосида лицензиясиз фаолият олиб борган шахс сифатида жазоланиши мумкин.\n“Ўзбектуризм” миллий компанияси малака сертификатлари эса фақат ой охирига бориб тадбиркорлар қўлига етиши мумкин.\nРасмий маълумотларга кўра, Ўзбекистонда 1400 сайëҳлик ширкати ва 400 меҳмонхона бор.\nАйни пайтда, Ўзбекистондаги бюрократик тўсиқлар боис бу соҳанинг етарли ривожланмагани кузатилади.


Эрон парламенти спикери: Эрон Россияга ҳарбий базасини тақдим этгани йўқ\n15:39 / 17.08.2016 6712\nЭрон ҳукумати ҳарбий базасини фойдаланиш учун Россия ихтиёрига топширгани йўқ, деб баёнот берган Ислом республикаси мажлиси раиси Али Ларижоний.\n"Эрон Ислом Республикаси Россия ҳарбийлари ихтиёрига ҳеч қандай ҳарбий базани тақдим этгани йўқ", - дея парламент спикери сўзларини келтиради IRNA агентлиги. Эрон парламенти раиси Ғарбий Исломобод шаҳри депутатининг иддаоларига жавобан шундай баёнот берган.\nДепутат Эрон конституциясининг 146 моддаси "мамлакатда ҳар қандай хориж ҳарбий базаларининг ҳатто тинч мақсадларда бўлсин жойлашувини тақиқлаш"ини эслатиб қўйганди.\n16-август куни Россия ҳарбий космик кучлари самолётлари Эрондаги аэродромдан илк маротаба фойдаланган ҳолда Суриядаги жангариларнинг манзилларига ракета зарбалари берди.\n"Расмий Теҳрон ва Москванинг Суриядаги террорчиларга қарши кураши стратегик аҳамиятга эга. Биз салоҳиятимиз ва имкониятларимизни бирлаштиришимиз лозим", - деган Эрон миллий хавфсизлик Олий кенгаши котиби Али Шамхоний.


Шоҳжаҳон Жўраев: Бизни севганлар қаршисида доимо таъзимдамиз\n10:42 / 02.12.2015\nБир неча кундирки, водий бўйлаб эл хизматида юрган хонанда Шоҳжаҳон Жўраев ўзининг Instagram`даги саҳифасига қизиқарли видео ва фото лавҳаларни жойлаштириб бормоқда. Ўз тароналарини фақатгина жонли ижро этадиган санъаткорнинг ушбу фаоллиги бизни янги бир лойиҳага қўл уришга ундади.\nЭндиликда Kun.uz сайти орқали ўзбек эстрада санъатида ўз ўрни, ўз овозига эга, ижтимоий аҳамиятга эга ишларни олиб бораётган шоу-бизнес вакилларининг ижтимоий тармоқлардаги бир ҳафталик фаолияти акс этган қизиқарли видеоролик ҳамда фотосуратларни жамлаган ҳолда эътиборингизга ҳавола қилиб бормоқчимиз.\nДемак, юқорида айтиб ўтганимиздек, лойиҳамизнинг биринчи қаҳрамони – Шоҳжаҳон Жўраев. Хонанданинг “Инстаграм”даги бир ҳафталик фаолиятига назар ташлар эканмиз, унинг оддий халқ ичида қизғин ижодий фаолият олиб бораётганини кўриш мумкин. Қаерда бўлмасин, мухлислар, одамлар даврасида. Халқ орасида “Қўқон патир кўчаси” деб номланадиган нон расталари қаторида сотувчилар қуршовида “Асаканинг кўчасида” қўшиғини жонли хиргойи қилиб бергани тасвирланган видеороликлардан бири фикримизнинг ёрқин мисолидир.\nАксарият видеороликлар эса хонанданинг халқ хизматида эканида тасвирга олинган. Ана шундай видеолардан бирига қуйидагича изоҳ берилган: “Бизни севганлар қаршисида доимо таъзимдамиз”.\nШоҳжахон Жўраев - Қўқон патири (жонли ижро)\nШоҳжахон Жўраев - Дунёни қизғанма мандан. Андижон, Булоқбоши туманидаги тўйда\nВидео опубликовано Shoh Jahon Jo'rayev (@_shoh_jahon_)Ноя 22 2015 в 3:59 PST\nВидео опубликовано Shoh Jahon Jo'rayev (@_shoh_jahon_)Ноя 23 2015 в 6:32 PST\nВидео опубликовано Shoh Jahon Jo'rayev (@_shoh_jahon_)Ноя 14 2015 в 12:51 PST\nВидео опубликовано Shoh Jahon Jo'rayev (@_shoh_jahon_)Ноя 24 2015 в 2:20 PST\nВидео опубликовано Shoh Jahon Jo'rayev (@_shoh_jahon_)Ноя 26 2015 в 9:49 PST\nВидео опубликовано Shoh Jahon Jo'rayev (@_shoh_jahon_)Ноя 9 2015 в 4:12 PST


ЎзА - Замонавий агрокомплекс ўзини оқлайдими?\n11.08.2018 10:52 Чоп этиш версияси\nПрезидентимизнинг 2017 йил 19 майдаги “Бухоро вилоятида замонавий пахта-тўқимачилик кластерини ташкил этиш чора тадбирлари тўғрисида”ги қарорига мувофиқ вилоят марказида “BUKHARA COTTON TEXTILE CLUSTER” хорижий корхонаси ташкил этилган эди. Ромитан туманида эса мазкур субъект таркибига кирувчи “BCT CLUSTER AGROKOMPLEKS” масъулияти чекланган жамияти фаолият бошлади.\nКластер биз учун нисбатан янги ибора. Уни маҳсулотни етиштиришдан бошлаб то дастлабки ва чуқур қайта ишлашни ўз ичига олган жараёнлардан иборат ягона занжирга менгзаш ўринли.\nУшбу тизимнинг қуйи босқичида деҳқон туради. Тан олиш керак, ҳозирда пахтани етиштирувчи билан уни қайта ишловчи ўртасида манфаатлар уйғунлиги унчалик яхши эмас. Бу эса деҳқоннинг пировард меҳнат натижасидан том маънода баҳрамандлигини чеклайди. Кластер тизими бу борадаги номувофиқликни бартараф этишда муҳим аҳамият касб этади.\nРомитандаги масъулияти чекланган жамияти 8 минг гектар экин майдонларини тасарруф этади. Ушбу майдонларнинг 7 минг 450 гектарига фақат пахта ҳосили етиштирилади.\n– Таъкидлаш керак, – дейди “BCT CLUSTER AGROKOMPLEKS” масъулияти чекланган жамияти раиси Матлуб Нўъмонов, таъсисчимиз бўлган хорижий корхона бизга ерларни қишда шўрини ювиш, уларни баҳорда экишга тайёрлаш, ғўзани парвариш қилиш билан боғлиқ тадбирларни агротехник муддатларда амалга ошириш учун моддий-техник жиҳатдан ҳар томонлама қўллаб-қувватлади. Хусусан, ўтган даврда хориждан 20 ҳайдов, 122 “МТЗ” чопиқ тракторлари, юк ташувчи 42 “МТЗ” трактори, ҳайдов техникасига тиркаладиган 25 омоч, 8 “Кейс-1200” экишгичи, 122 культиватор ва бошқа техникалар етказиб берилди. Ҳозирда МЧЖнинг қишлоқ хўжалик техникаларига хизмат кўрсатиш парки биноси қурилаётир.\nБугун масъулияти чекланган жамияти далаларида иш қандай бормоқда? Мураккаб келган об-ҳаво қийинчиликлари қандай бартараф этилаётир? Бу саволга ўтган йили “Боғитуркон” маҳалла фуқаролар йиғини ҳудудида фермерлик қилган, ҳозирда кластер тизимида менежер-ҳосилот вазифасида ишлаётган Фармон Барноев шундай жавоб берди.\n– Аввало вақтим зиқроқ, – дейди менежер-ҳосилот. – Кўриб турибсиз, қўлимда ишга кириш учун мурожаат қилган тўрт кишининг меҳнат дафтарчаси. Уларни расмийлаштириш учун келган эдим. Сизга айтсам, ходимларимиз сони кўпайиб бормоқда. Нега десангиз, яхшигина иш ҳақи тўланмоқда. Сувчилар ва механизаторлар ойига 1 миллион 500 минг сўмдан зиёдроқ маош олади. Оддий аёл ходимларимиз пластик карточкасига ойига ўртача 1 миллион 200 минг сўмдан ўтказиб берилмоқда. Фермер бўлиб ишлаган чоғимда ишчиларим бунақа иш ҳақини хаёлларига ҳам келтира олмаган. Ўз вақтида яхши маош олган деҳқон виждонан, астойдил меҳнат қилади-да. Яна нимани айтсам? Қатор ораларига ишловлар беришда гектарига жами 1 тонна минерал ўғит киритдик. Чуқур культивация қилинган, меъёрида суғорилган ғўзаларимиз гармселга чидади. Лекин муаммолар ҳам йўқ эмас. Баҳор чоғлари намгарчилик камлиги сабаб айрим майдонларимизда чигит бир текис униб чиқмади, туплар сони мўлжалга яраша бўлмади. Аммо қўл қовуштириб ўтирмадик. Парваришни мухбирчасига айтганда, оби тобида олиб бораётганимиз туфайли ғўзаларимиз серҳосил ўсмоқда. Ҳар қайсисида ўртача 10-12 тадан кўсак бор. Яна тугадиганларни ҳисобга олсак, туплар сони ҳисобидан йўқотганларимизни бемалол қоплаймиз.\nУмуман олганда, бугун МЧЖдаги 78 та участка далаларида меҳнат қизғин. 2700 дан зиёд деҳқонларни бирлаштирган жамоа жорий йилда 28 минг тонна пахта йиғиштиришни режалаштирган. Йиғим-теримда иштирок этган ходимларга фермер хўжаликларидагига нисбатан анча кўпроқ ҳақ тўланиши кўзда тутилмоқда. Бу ҳам муҳим рағбат.\nЙиғим-теримга бир ойча вақт бор. Лекин бош корхона – “BUKHARA COTTON TEXTILE CLUSTER” эса ҳосилни ўзида қайта ишлашга пухта тайёргарлик кўриб қўйган. Айтганча, Ромитандаги пахта тозалаш заводи сотиб олиш шарти билан унинг тасарруфига берилди. Ҳа, ҳосилни етиштирувчи энди толага ҳам эга бўлади. Бу хом ашё хорижий корхонанинг Бухоро шаҳридаги тайёр тўқимачилик ва тикув маҳсулотларини ишлаб чиқариш корхонасига жўнатилади.\nБундан ташқари, пахта тозалаш заводи ёнида чигитни қайта ишловчи ёғ-мой корхонаси ҳам қурилмоқда. Хуллас, "қўйнидан тўкилгани қўнжига тушади". Пировард натижадан, якуний ҳисоб- китоблардан сўнг кўрилган фойдадан эса қайта ишловчилар билан бирга ҳосил етиштирувчилар ҳам баҳраманд бўлишади.\nШу ерда мақолага нуқта қўймоқчи эдик. Лекин бир нарсани таъкидламасак бўлмас. Эътибор қилган бўлсангиз, МЧЖда 8 минг гектар майдоннинг 7 минг 450 гектарига ғўза етиштирилаётгани қайд этган эдик. Қолган 550 гектарида-чи? Унинг асосий қисмида беда экилган. Бу икки жиҳатдан муҳим. Биринчидан, беда экилган майдонларда тўрт йилдан сўнг чигит ундирилади. Алмашлаб экиш, тупроқ структурасини яхшилашга, ҳосилдорликни оширишга хизмат қилади. Иккинчидан, “BUKHARA COTTON TEXTILE CLUSTER” хорижий корхонаси томонидан МЧЖ ҳудудида 12 минг бошдан зиёд наслли қорамол боқиладиган катта чорвачилик мажмуаси қурилиши ҳадемай бошлаб юборилади. Бу ерда гўшт ва сут маҳсулотларини қайта ишлаш режалаштирилган. Қорамол чиқиндилари, яъни гўнги ҳам қайта ишланиб, ундан биогаз ва биогумус олинади. Биринчиси чорвачилик мажмуаси ёнида қуриладиган иссиқхонада қишда бодринг ва помидор экинларини зарур ҳарорат билан таъминлашда кони фойда. Иккинчиси эса қишлоқ хўжалик экинларини озиқлантиришда тенги йўқ ўғит ҳисобланади.\nОдатда янгилик жорий этилганда, кўпчилик якуний натижаларга қараб баҳо беради. Лекин Ромитанда амал қила бошлаган кластер тизимидаги агрокомплекснинг дастлабки бир йиллик тажрибаси бу ишнинг келажаги катталигига ишонч уйғотади.\n“BUKHARA COTTON TEXTILE CLUSTER” хорижий корхонаси кластер тизимидаги 8 та лойиҳани амалга оширишга жами 123,1 миллион АҚШ доллари миқдорида инвестиция киритади.


Елизавета II ўғлини унвонлардан маҳрум қилди. Шаҳзодани суд кутмоқда | Qalampir.uz\nЕлизавета II ўғлини унвонлардан маҳрум қилди. Шаҳзодани суд кутмоқда\nОлам\t15 Январь 16:32 5327\nВояга етмаган шахс билан жинсий алоқа қилишда айбланаётган Буюк Британия шаҳзодаси Эндрю бундан буён “зоти олиялари” деб аталмайди. Қиролича Елизавета II нинг бу қарори Йорк герцоги сарой ҳаётидан тўлиқ четлаштирилганини англатади, деб хабар бермоқда “New York Post” манбаларига таяниб.\nТаъкидланишича, шаҳзода Эндрюнинг бошқа вазифалари ҳам қироллик оиласининг бошқа аъзолари ўртасида тақсимланади. Судда қиролича Елизавета II нинг ўғли оддий фуқаро сифатида ҳимояланади.\nҚайд этилишича, шаҳзода Чарльз ва шаҳзода Уилям талабига кўра, Йорк герцоги унвонларини олиб ташлаш қироллик оиласининг омон қолишини таъминлаш учун мўлжалланган. Бу ҳақда саройдаги манбага таяниб, “Daily Mail” ёзмоқда.\nНашрнинг яна бир суҳбатдошига кўра, бу қарор қироллик оиласини жанжалдан узоқлаштиришга уриниш билан боғлиқ.\n“[Шаҳзода Эндрю] унвон ва ҳомийликдан маҳрум этилиши энди монархия қонуний равишда ўзининг айбсизлиги ҳақида гапириши мумкинлигини англатади”, деган манба.\nМаълумот учун, қиролича Елизавета II нинг ўғли Эндрю Виржиния Робертс-Жуффрега жинсий зўравонлик қилишда гумонланяпти. Унинг таъкидлашича, 2001 йилда у 17 ёшлигида америкалик молиячи ва герсогнинг дўсти Жеффри Эпштейн уни шаҳзода билан уч марта жинсий алоқа қилишга мажбурлаган. Суд Жуффренинг фуқаролик даъвосини рад этишдан бош тортди ва Эндрюга қасамёд остида гувоҳлик беришни буюрди.\nШаҳзоданинг режаларидан хабардор бўлган “Daily Mirror” манбасининг таъкидлашича, у судда ўз обрўсини ҳимоя қилишга бел боғлаган ва можарони суддан ташқари ҳал қилиш имкониятларини кўриб чиқмаяпти. 13 январь куни Елизавета II Эндрюни рутба ва ҳарбий унвонларидан маҳрум қилди. Бундан ташқари, у Виндзор қалъасидан уч мил узоқликда жойлашган 31 хонали уйдан ҳайдалиши мумкин.\n15 Май 16:43 47298\n16 Май 22:21 24690\n16 Май 21:06 23199\n15 Май 18:10 22939\n16 Май 22:10 22512


Кўча тасодифларга тўла – Сурхон тонги\nБош саҳифа / Жамият / Кўча тасодифларга тўла\nНоябр 10, 2018\tЖамият Изоҳ қолдириш 687 Кўрилди\nХалқимиз бежизга ой бориб, омон кел, деб айтмайди. Бунинг замирида жуда катта маъно бор. Эрталаб кимдир ишга, кимдир ўқишга, кимдир бозорга, кимдир узоқ шикорга отланади.\nБугунги кунда кўчаларда ҳаддан ташқари транспорт воситалари гавжум. Шунинг учун ҳам йўл транспорт ва йўловчи ҳаракатини тартибга солиш бўйича бир қатор қонун ва қарорлар қабул қилинган.\nАфсуски, ҳайдовчиларимиз кўп ҳолларда сув ва ҳаводек зарур бўлган ҳайдовчи ва йўловчи хавфсизлигини таъминлайдиган ана шу қонунларни, тартибларни унутиб қўйишади. Гўёки, пойгада иштирок этаётгандай. Ўнг сўлига эътибор бермасдан, хавфсизлик камарини тақмасдан, бунинг устига бир қўли рулда, бир қўли телефонда трнанспорт воситасини бошқаришади. Оқибат эса сиз суратда кўриб турган кўнгилсиз ҳодиса билан якунланади.\nКўча тасодифларга тўла, деб шунга айтишади. Транспорт воситалари кўпайган, тартиб ва талаб қаътийлашган бир пайтда ҳайдовчидан ҳам, йўловчидан ҳам ҳушёрлик, огоҳлик талаб этилади. Тегишли қоидаларга амал қилинса, эрталаб яхши ният билан йўлга чиққан ҳар бир ҳайдовчи ва йўловчи соғ-омон иссиқ хонадони, меҳрибон оиласи бағрига қайтади.\nОлдинги Тадбиркорликка мадад\nКейинги Дастурий вазифалар масъулияти


МИР АРАБ – УСТОЗ МАДРАСА\n09:44:30 (GMT+5) 20.09.2020\nМир Араб мадрасаси Султон Муҳаммад Шайбонийхоннинг (1451–1510) жияни Убайдуллохон (1486–1540) ҳукмронлиги даврида Нақшбандия тариқати ривожига улкан ҳисса қўшган, халқ тилида «Араб амири», яъни Мир Араб номи билан машҳур бўлган шайх, тақводор олим, улуғ пир, Саййид Абдуллоҳ Яманий (1461–1536) ҳазратларининг ташаббуслари билан 1530–1536 (ҳижрий 936–942) йиллар қадимий ва навқирон Бухоройи шарифнинг Шаҳристон майдонида – «Масжиди Калон» ва Минора Калоннинг шарқий томонида барпо этилган.\nБино тўрт қаватдан иборат. Унда Қуръони карим суралари ададига мос тартибда 114 ҳужра жойлашган. Мир Араб мадрасаси фақат меъморий ёдгорлик бўлганлиги учун эмас, балки ислом дини ва маданияти равнақига муносиб ҳисса қўшиб келаётган зиё маскани сифатида мусулмон дунёсида ҳам маълум ва машҳурдир. У нафақат Ўзбекистонда балки бутун Ўрта Осиёда энг қадимий ва энг машҳур илм маскани ҳисобланади.\nБу ўқув даргоҳи беш юз йиллик фаолияти давоми Ўрта Осиё, Афғонистон, Эрон, Россия каби қўшни давлатлар ҳаётида ҳам муҳим ўрин эгаллаб келган ва диний ходимлар тайёрлашда катта аҳамият касб этган.\nМадраса қурилган вақтдан бошлаб ўтган асрнинг биринчи чорагига қадар фаолиятини узлуксиз давом эттириб келган. Бироқ большевикларнинг «ташаббуси» билан бир неча йил ёпиб ташланган ва минг афсуски, ундан омборхона ва шу каби турли воситаларда фойдаланилган.\nЎрта Осиё ва Қозоғистон мусулмонлари диний бошқармаси раҳбарияти ташаббуси билан 1945 йили фаолиятини қайта тиклаган. Мадраса 1946 йил дастлаб 30 нафар талаба билан расман ишга туширилади. Шундан бошлаб ҳозирги кунга қадар тўхтовсиз ишлаб келмоқда. Мадраса шонли тарихининг янги давридан ҳозирги кунгача сон-саноқсиз малакали диний ходимлар тайёрлаб келган.\nБу илм масканидан қўшни Республикаларнинг Ислом дини ривожига ҳам сезиларли ҳисса қўшган кўплаб машҳур уламолари етишиб чиққан. Улар орасида Россия муфтийлар кенгаши Раиси Равил Гайнутдин, Татаристон Республикаси муфтийси Талгат Тожуддин, Озорбайжон Республикаси муфтийси Оллошукур Пошшозода, Қирғизистон Республикаси муфтийси бўлган Кимсанбой Абдураҳмонов, Туркманистон Республикаси муфтийси бўлган Насруллохон Ибодуллаев, Тожикистон Республикаси муфтийси бўлган Ҳожи Акбар Тўражонзода, Чеченистон Республикасининг собиқ Президенти Аҳмад Қодиров, Россия Федерациясида фаолият юритган ва ҳозирги кунда ҳам диний арбоб сифатида хизмат қилиб келаётган бир қанча фан арбоблари, мударрис ва имомлар шулар жумласидандир.\nШунингдек, замонамизнинг машҳур уламолари шайх Эшон Бобохон ибн Абдулмажидхон, Сулаймонхўжа Орифий, Ғуломжон Изомий, Абдураҳим Рафиқов, Садриддин Айний, Мунавварқори Абдурашидхонов, Абдурауф Фитрат, Абдулҳамид махдум Чустий, Олимхонтўра Соғуний, Алихонтўра Соғуний, Баширхонтўра Исҳоқов, Кароматхон Ҳасанов, Иброҳим махдум Соттиев, Исмоил махдум Соттиев, Исҳоқ махдум Соттиев, Абдулғани Абдуллаев, Авазхон Ҳайдаров, шайх Мухторжон Абдуллоев, Минҳожи Абдуллаев, шайх Юсуфхон Шокиров, Асрор Мавлонқулов, Отақул Мавлонқулов, Абдулғаффор Шоший, Шаҳобиддин қори Мўминов, Садриддин қори Абдураззоқов, шайх Муҳаммад Содиқ Муҳаммад Юсуф, Фозил қори Собиров, Абдулатифхон Султонмаҳмудов, Лутфуллоҳ Нодиров, Раҳматулла қори Обидов, Абдурашид қори Баҳромов, Салоҳиддин Шарипов, Ҳабибулло Солиҳ, Муҳаммадбобур Йўлдошев, Абдулҳамид Турсунов, устоз ҳожи Абдулғофур Раззоқов ва ҳозирги Ўзбекистон мусулмонлари идораси раиси, муфтий Усмонхон Алимов ҳам ушбу мадрасанинг фахрий талабаларидан бўлганлар.\nЎзбекистон мусулмонлари идорасига қарашли деярли барча мадрасаларнинг мударрисларининг ичида Мир Араб мадрасасида таҳсил олган зотлар топилади. Шу билан бир қаторда мамлакатимиз масжидларида фаолият юритиб келаётган имом-хатиблар, вилоят, шаҳар ва туман вакиллари ва машҳур қорилар ҳам шу мадрасани битириб чиққанлардандир.\nМир Араб мадрасаси ропа-роса беш юз йил (942–1442) мобайнида ўзининг довруғини оламга таратди. Ҳозирги кунда ҳам хорижликлар бу илм даргоҳида таълим олиш истагини билдириб келишаётгани фикримизнинг яққол исботидир.\nМир Араб мадрасаси Ўзбекистон мусулмонлари идораси тасарруфида бўлиб, барча таълим ва тарбиявий ишлар идора ҳамда Вазирлар Маҳкамаси ҳузуридаги Дин ишлари бўйича Қўмитанинг таълим бўлимлари томонидан тасдиқланади.\nМадрасани битирган талабалар мамлакатимиз масжидларида имом-хатиб бўлиб ишлаш билан бир қаторда, Мир Араб олий мадрасаси, Тошкент ислом институти, Ўзбекистон халқаро ислом академияси ёки Республикамизнинг бошқа олий таълим даргоҳларида ўқишларини давом эттириб келмоқдалар.\nМир Араб ўрта махсус ислом билим юрти ўқитувчиси Эркин Қудратуллоҳ


13:57, 20.03.2020 // 19958\nNASA коронавирус сабаб Ой ва Марсга учиши керак бўлган ракеталарни йиғишни тўхтатди\nNASA 20 мартдан бошлаб коронавирус сабаб Ой ва Марсга учиши керак бўлган Space Launch System (SLS) ва Orion космик кемаларини йиғишни тўхтатди. Бу ҳақда Америка космик агентлигининг бош директори Жим Брайденстайн маълум қилди.\nКасалликнинг АҚШда тарқалгани боис NASA ички чора кўриш тизимининг тўртинчи босқичига ўтди. У агентликнинг барча объектларини ёпиш, тўлиқ масофадан туриб ишлаш ва ходимларининг барча сафарларини бекор қилишни ўз ичига олади.\n«Чекловлар COVID-19 инфекцияси билан касалланиш ҳолатлари ишлаб чиқаришда кўпая бошлагани, шунингдек, ходимлардан бири вирус билан касаллангани сабаб жорий этилди», — дейди Брайденстайн.\nУшбу чеклов чоралари сабаб SLS ва Orion космик кемаларини ишлаб чиқариш ва синовдан ўтказиш тўхтатилади.\nNASA Boeing компанияси билан ҳамкорликда SLS устида 2010 йилдан бери ишлаб келади. Кўп марта фойдаланишга мўлжалланган ушбу ракеталар бошқа сайёрларга парвозларни амалга ошириш, шунингдек, Orion космик кемасини Ойга учиришда фойдаланилади.\nАввалроқ NASA Хитойдаги фабрика ва заводларда иш тўхтагани, автомобиллардан атмосферага чиқаётган чиқиндиларнинг камайганлиги коронавирус тарқалишининг ижобий жиҳатларидан бирига айлангани ҳақида хабар берганди.\n23:22, 18.09.2020 // 107575\n15:55, 18.09.2020 // 106559\n23:55, 18.09.2020 // 96870\n23:11, 18.09.2020 // 85672